cyanic-selkie/wikianc huggingface dataset:
ഈശ്വർ ചന്ദ്രഗുപ്തൻ
അവലംബം
വർഗ്ഗം:ബംഗാളി സാഹിത്യകാരന്മാർ വർഗ്ഗം:1812-ൽ ജനിച്ചവർ വർഗ്ഗം:1859-ൽ മരിച്ചവർ വർഗ്ഗം:ബംഗാളി കവികൾ വർഗ്ഗം:ബംഗാളി-ഭാഷാ കവികൾ വർഗ്ഗം:ബംഗാളി നവോത്ഥാനവുമായി ബന്ധപ്പെട്ടവർ വർഗ്ഗം:ബംഗാളികൾ വർഗ്ഗം:19-ആം നൂറ്റാണ്ടിലെ കവികൾ
ബർത്ത് ഡിഫക്റ്റ്സ് റിസേർച്ച്
<templatestyles src="Module:Infobox/styles.css"> 1960-ൽ ടെററ്റോളജി സൊസൈറ്റി എന്ന പേരിൽ സ്ഥാപിതമായ സൊസൈറ്റി ഫോർ ബർത്ത് ഡിഫെക്റ്റ്‌സ് റിസർച്ച് ആൻഡ് പ്രിവൻഷനെ പ്രതിനിധീകരിച്ച് വൈലി പ്രസിദ്ധീകരിച്ച ജനന വൈകല്യങ്ങളുടെ പിയർ -റിവ്യൂഡ് അക്കാദമിക് ജേണലാണ് ബർത്ത് ഡിഫെക്റ്റ്‌സ് റിസർച്ച് (Birth Defects Research). Michel Vekemans ആണ് എഡിറ്റർ.
1968 മുതൽ 1971 വരെ ത്രൈമാസിക ആയും 1972 മുതൽ 1987 വരെ ദ്വൈമാസിക ആയും 1988 മുതൽ പ്രതിമാസവും പ്രസിദ്ധീകരിച്ച ടെററ്റോളജി എന്ന പേരിൽ 1968-ൽ ജേണൽ സ്ഥാപിതമായി. ഇത് 2003-ൽ ടെരാറ്റോജെനിസിസ്, കാർസിനോജെനിസിസ്, മ്യൂട്ടജെനിസിസ് (1980-ൽ സ്ഥാപിതമായ) ജേണലുമായി ലയിക്കുകയും ജനന വൈകല്യ ഗവേഷണം ഭാഗം എ - ക്ലിനിക്കൽ ആൻഡ് മോളിക്യുലാർ ടെററ്റോളജി എന്ന പേര് നൽകുകയും ചെയ്തു. 2017 ജനുവരിയിൽ, ജേണൽ ജനന വൈകല്യ ഗവേഷണം ഭാഗം ബി, ജനന വൈകല്യ ഗവേഷണം ഭാഗം സി എന്നിവയുമായി ലയിപ്പിക്കുകയും അതിന്റെ ഇപ്പോഴത്തെ പേര് ബർത്ത് ഡിഫെക്റ്റ്‌സ് റിസർച്ച് നൽകുകയും ചെയ്തു. സൊസൈറ്റി ഫോർ ബർത്ത് ഡിഫെക്ട്സ് റിസർച്ച് ആൻഡ് പ്രിവൻഷന്റെ ഔദ്യോഗിക പ്രസിദ്ധീകരണമാണ് ജേർണൽ.
ജേണൽ സൈറ്റേഷൻ റിപ്പോർട്ടുകൾ പ്രകാരം, ജേണലിന് 2020-ലെ ഇംപാക്ട് ഫാക്ടർ 2.344 ഉണ്ട്.
ഇജ്തിഹാദ്
ഇസ്ലാമിക നിയമസംഹിതയിൽ ഏതെങ്കിലുമൊരു കർമശാസ്ത്രധരണിയുടെ തത്വങ്ങളുടെ അവലംബത്തിൽ നിന്നു സ്വതന്ത്രമായി  വ്യക്തിഗതമായ ശ്രമം വഴി തീരുമാനങ്ങളെടുക്കുന്ന രീതിയെയാണ് ഇജ്തിഹാദ് എന്ന് പറയുന്നത്. ഖുർആനിലും ഹദീസിലും വ്യക്തമായി പ്രതിപാദിക്കാത്ത വിഷയങ്ങളിൽ ഒരു മത പണ്ഡിതൻ സ്വന്തം അഭിപ്രായവും, തത്ത്വശാസ്ത്രപരമായ വിശകലവും ഉപയോഗിച്ച് ഒരു തീരുമാനത്തിലെത്തുന്ന രീതിയാണിത്. ഇജ്തിഹാദിൽ ഏർപ്പെടാൻ തക്കവണ്ണം ജ്ഞാനമുള്ള മത പണ്ഡിതനെ മുജ്തദീദ് എന്ന് പറയുന്നു.
ടർണ (പാട്ട്)
ഒരു അജ്ഞാത ടർക്കിഷ്, ഗ്രീക്ക് നാടോടി ഗാനമാണ് ടർണ. (Turkish: Turna, "Crane"; Greek: Τούρνα) or Τουρκοπουλα, also known as Hey ağalar böyle m'olur, Το κάστρο της Αστροπαλιάς, and Ήλιε μου, ίντα σου ’καμα ("What Did I Do to You, My Sun") പതിനേഴാം നൂറ്റാണ്ടിലെ ഒട്ടോമൻ ടർക്കിഷ് ആഷിക് കരാകാവോഗ്ലാൻ ആണ് ഈ ഗാനത്തിന്റെ തുർക്കി വരികൾ എഴുതിയത്.
പുറംകണ്ണികൾ
വർഗ്ഗം:ടർക്കിഷ് നാടൻ പാട്ടുകൾ
ദുർഗ്ഗ് ജില്ല
ഛത്തീസ്ഗഡ് സംസ്ഥാനത്തെ ഒരു ജില്ലയാണ് ദുർഗ്ഗ്. 2000 വരെ ഇത് മധ്യപ്രദേശ്സംസ്ഥാനത്തിന്റെ ഭാഗമായിരുന്നു. 8537 ചതുരശ്രകിലോമീറ്റർ വിസ്തീർണ്ണമുള്ള ഈ ജില്ലയുടെ ആസ്ഥാനം ദുർഗ് ആണ്. റായ് പുർ കഴിഞ്ഞാൽ ഛത്തീസ്ഗഡ് സംസ്ഥാനത്തെ ഏറ്റവും ജനനിബിഡമായ് ജില്ല ദുർഗ് ആണ്. ഭിലായ് സമീപത്തായതിനാൽ ധാരാളം മലയാളികൾ ഇവിടെ വസിക്കുന്നു.ഭിലായ് സ്റ്റീൽ പ്ലാന്റ് ഈ ജില്ലയുടെ പ്രത്യേക ആകർഷണമാണ്
തീർത്ഥസ്ഥാനങ്ങൾ
വർഗ്ഗം:ഛത്തീസ്‌ഗഢിലെ ജില്ലകൾ
ബ്രെവിയറി
പാശ്ചാത്യ ക്രിസ്തുമതത്തിൽ അവരുടെ ഔദ്യോഗിക പ്രാർഥനകൾ എല്ലാം ഉൾക്കൊള്ളുന്ന പുസ്തകമാണ് ബ്രെവിയറി (ലാറ്റിൻ: breviarium). വിവിധ സ്ഥലങ്ങളിലായി വ്യത്യസ്ത പുസ്തകങ്ങൾ നിലവിലുണ്ട്.
പുറം കണ്ണികൾ
വർഗ്ഗം:ക്രൈസ്തവ സാഹിത്യം വർഗ്ഗം:പ്രാർത്ഥനാപുസ്തകങ്ങൾ
പാർക്കർ (കായികം)
ഫ്രാൻസിലെ പട്ടാളക്കാർക്കു തടസ്സങ്ങളെ നേരിടാൻ പഠിപ്പിച്ചിരുന്ന Obstacle Course എന്ന പരിശീലന രീതി വിപുലീകരിച് രൂപപെടുത്തിയ ഒരു തരം ചലനാത്മകമായ കായിക ഇനം ആണ് പാർക്കർ.
നിർവചനം
A എന്ന പൊയന്റിൽ നിന്നും B എന്ന പൊയന്റിലെക്കു ഒരാൾ സ്വന്തം ശരീരം മാത്രം ഉപയൊഗിചു ഏറ്റവും കുറഞ സമയം കൊണ്ട് തടസ്സങ്ങളെ നേരിട്ട് പലവിധത്തിലുള്ള ചലന രീതികൾ സ്വീകരിച്, ചലനാത്മകത കൈവിടാതെ മുന്നേറുന്നതിനെ നമുക്ക് പാർക്കർ എന്ന് വിളിക്കാം.
ചലന രീതികൾ
മരങ്ങൾ കൊണ്ടോ കെട്ടിടങ്ങളും മതിലുകളും കൊണ്ടോ ഇടുങ്ങിയ പ്രദേശങ്ങളിൽ ആണ് പൊതുവെ പാർക്കെർ പരിശീളിക്കുനന്ത്. കാരണം ഇത് പരിശീലിക്കാൻ അതുപോലെ ഉള്ള തടസ്സങ്ങൾ അത്യാവിശ്യമാണ്. ഒരാൾക് ഒറ്റയ്ക്കോ കുറച്ചധികം ആളുകള്ക്ക് ഒന്നിച്ചോ പരിശീലിക്കാവുന്നതാണ്. എന്നാൽ ഇതിന്റെ കൂടിയ അപകട സാധ്യത കണ്ടു ഗ്രൂപ്പ് ആയി ചെയ്യുന്നതാണ്‌.
ഇന്ത്യയിലടക്കം ഒട്ടുമിക്ക രാജ്യങ്ങളിലും പാർക്കർ ജിം എന്ന പേരിൽ indoor ആയി പരിശീലനം കൊടുക്കുന്ന സ്ഥാപനങ്ങൾ ഉണ്ട്.
ഇതിന്റെ മറ്റൊരു പ്രതേകത ഇത് ഒരു മത്സര ഇനം അല്ല എന്നുള്ളതാണ്. സ്വന്തം മനസ്സിന്റെ ഉന്മേഷത്തിനും ശരീരത്തിന്റെ ആരോഗ്യത്തിനും അത്യാവശ്യ ഘട്ടങ്ങളിൽ ഉപയോഗിക്കാനും വേണ്ടി ഉള്ളതാണ് ഈ കായിക ഇനം. ഇതിന്റെ ഉപന്ജതാക്കൾ ഇത് ഉപയോഗിച്ചുള്ള പ്രദർശനങ്ങൾ നിരുൽസാഹപെടുതുന്നു. എന്നാൽ അടുത്ത ടെലിവിഷൻ പരിപാടികളിലും മറ്റും മത്സരയിനം ആയി പ്രോഗ്രാമുകൾ നടത്തി വരുന്നു. ഉദാഹരണത്തിന് Jump London.
ചരിത്രം
1980 ഉകളുടെ അവസാനത്തിൽ ഫ്രാൻ‌സിൽ ആണ് ഇത് വികസിച്ച് തുടങ്ങിയത്. ഡേവിഡ്‌ ബെല്ലെ, റെയ്മണ്ട് ബെല്ലെ, സെബാസ്റ്റ്യൻ ഫോകാൻ എന്നിവരാണ് പ്രധാനമായും ഇതിന്റെ വളർച്ചയിൽ മുഖ്യ പങ്കു വഹിച്ചത്. ഇരുപതാം നൂറ്റാണ്ടിന്റെ അവസാനത്തിൽ സിനിമകളിലൂടെയും ഡോകുമെന്ററികളിലൂടെയും ഒരു മത്സര ഇനമായും പ്രദര്ശന ഇനമായും ഇപ്പോൾ ഈ അടുത്ത കാലത്ത് നല്ല രീതിയിൽ ഈ രീതി വളരുന്നു വരുന്നു. Distric B13, Yamakasi (film), Brick_Mansions തുടങ്ങിയവ ഈ ഇനത്തിൽ ഉള്ള സിനിമകൾ ആണ്. ഒട്ടനവധി ഇന്ത്യൻ സിനിമകളിലും പാർക്കർ തീം വന്നിട്ടുണ്ട്. ആദി എന്ന മലയാള ചിത്രത്തിൽ പ്രണവ് മോഹൻലാലിന്റെ കഥാപാത്രം പാർക്കർ ചെയ്യുന്നുണ്ട്. Heropanti എന്ന പുതിയ സിനിമയിൽ Tiger shroff ആറു മിനിറ്റ് ദൈര്ഘ്യമുള്ള പാർക്കർ ചെയ്തു പ്രശസ്തിയാർജ്ജിച്ചിട്ടുണ്ട്.
അവലംബങ്ങൾ
വർഗ്ഗം:അഭ്യാസമുറ വർഗ്ഗം:കായികം
മാഞ്ചസ്റ്റർ സർവകലാശാല
ഇംഗ്ലണ്ടിലെ മാഞ്ചസ്റ്ററിൽ സ്ഥിതിചെയ്യുന്ന ഗവേഷണ സർവ്വകലാശാലയാണ് മാഞ്ചസ്റ്റർ സർവകലാശാല. 2004 ൽ മാഞ്ചസ്റ്റർ ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജിയും വിക്ടോറിയ യൂണിവേഴ്സിറ്റി ഓഫ് മാഞ്ചസ്റ്ററും ലയിപ്പിച്ച് ആണ് മാഞ്ചസ്റ്റർ സർവകലാശാല രൂപീകരിച്ചത്. ഓക്സ്ഫോർഡ് റോഡിലെ മാഞ്ചസ്റ്റർ സിറ്റി സെന്ററിന് തെക്കാണ് പ്രധാന കാമ്പസ്. മാഞ്ചസ്റ്റർ മ്യൂസിയം, ആർട്ട് ഗ്യാലറി, ജോൺ റൈലാന്റ്സ് ലൈബ്രറി, യുനെസ്കോയുടെ ലോക പൈതൃക സൈറ്റായ ജോഡ്രെൽ ബാങ്ക് ഒബ്സർവേറ്ററി എന്നിവ പോലെയുള്ള പ്രധാന സാംസ്കാരിക സ്ഥാപനങ്ങൾ സർവകലാശാലയുടെ കീഴിൽ പ്രവർത്തിക്കുന്നു. യുകെയിലെ രണ്ടാമത്തെ വലിയ സർവ്വകലാശാലയായ ഇവിടെ 2016-17 ൽ 40,490 വിദ്യാർത്ഥികളും 10,400 സ്റ്റാഫുകളും ഉണ്ടായിരുന്നു. ലോകമെമ്പാടുമുള്ള യൂണിവേഴ്സിറ്റീസ് റിസർച്ച് അസോസിയേഷൻ, റസ്സൽ ഗ്രൂപ്പ് ഓഫ് ബ്രിട്ടീഷ് റിസർച്ച് യൂണിവേഴ്സിറ്റി, എൻ 8 ഗ്രൂപ്പ് എന്നിവയിൽ മാഞ്ചസ്റ്റർ സർവകലാശാല അംഗമാണ്.
ചരിത്രം
ഇംഗ്ലീഷ് രസതന്ത്രജ്ഞനായ ജോൺ ഡാൽട്ടൺ, മാഞ്ചസ്റ്ററിലെ ബിസിനസുകാരും വ്യവസായികളും ചേർന്ന് തൊഴിലാളിളെ ശാസ്ത്രത്തിന്റെ അടിസ്ഥാന തത്ത്വങ്ങൾ പഠിപ്പിക്കുക എന്ന ലക്ഷ്യത്തോടെ ആരംഭിച്ച മെക്കാനിക്സ് ഇൻസ്റ്റിറ്റ്യൂട്ട് എന്ന സ്ഥാപനമാണ് പിന്നീട് 1824 ൽ മാഞ്ചസ്റ്റർ യൂണിവേഴ്സിറ്റിയായി മാറിയത്.
വിദ്യാഭ്യാസപരമായ പ്രാധാന്യം
മാഞ്ചസ്റ്റർ സർവകലാശാല യുകെയിലെ രണ്ടാമത്തെ വലിയ സർവകലാശാലയാണ്. മറ്റേതൊരു ബ്രിട്ടീഷ് സർവകലാശാലയേക്കാളും ഇത് കൂടുതൽ അക്കാദമിക് വിഷയങ്ങൾ പഠിപ്പിക്കുന്നു. ലോകത്തെ 154 രാജ്യങ്ങളിൽ നിന്നുള്ള ആയിരക്കണക്കിന് അന്താരാഷ്ട്ര വിദ്യാർത്ഥികളെ മാഞ്ചസ്റ്റർ സർവകലാശാല ആകർഷിക്കുന്നു. കമ്പ്യൂട്ടർ ശാസ്ത്രജ്ഞൻ സ്റ്റീവ് ഫർബർ, സാമ്പത്തിക ശാസ്ത്രജ്ഞൻ റിച്ചാർഡ് നെൽസൺ, നോവലിസ്റ്റ് ഏഷ്യാനെറ്റ് വിന്റർസൺ, 2002 ലെ നൊബേൽ സമ്മാന ജേതാവായ ബയോകെമിസ്റ്റ് സർ ജോൺ സൾസ്റ്റൺ എന്നിവരാണ് സർവകലാശാലയുടെ ഇപ്പോഴത്തെ അക്കാദമിക് സ്റ്റാഫുകളിൽ അറിയപ്പെടുന്ന വ്യക്തികൾ.
പൂർവ്വ വിദ്യാർത്ഥികൾ
മാഞ്ചസ്റ്റർ സർവ്വകലാശാലയിൽ 25 മുൻ‌കാല നൊബേൽ സമ്മാന ജേതാക്കളുണ്ട്. നാല് നോബൽ സമ്മാന ജേതാക്കൾ നിലവിൽ അതിന്റെ സ്റ്റാഫുകളിൽ ഉൾപ്പെടുന്നു - മറ്റേതൊരു ബ്രിട്ടീഷ് സർവകലാശാലയേക്കാളും കൂടുതലാണിത്.
അവലംബം
വർഗ്ഗം:മാഞ്ചസ്റ്റർ സർവ്വകലാശാല
താപായണികം
ഉയർന്ന താപനിലയിൽ ചൂടായ വസ്തുക്കളിൽ നിന്ന് താപായണങ്ങളുടെ (thermions) ഉത്സർജനത്തെക്കുറിച്ചുള്ള പഠനം. ഈ താപായണങ്ങൾ ധനചാർജുള്ളതോ ഋണചാർജുള്ളതോ ആകാം. ഇതിൽ ഇലക്ട്രോൺ ഉത്സർജനത്തെ മാത്രം പരിഗണിക്കുമ്പോഴാണ് 'താപായണിക ഉത്സർജനം' (thermionic emission) എന്നു പറയാറുള്ളത്. സാങ്കേതികമായി പ്രാധാന്യമുള്ളതും സൈദ്ധാന്തികമായും പരീക്ഷണപരമായും കൂടുതൽ ഗവേഷണങ്ങൾ നടന്നിട്ടുള്ളതും ഇലക്ട്രോൺ ഉത്സർജനത്തിൽ മാത്രമാണ്. അയോണുകളുടെ ഉത്സർജനത്തെക്കുറിച്ചുള്ള പഠനം കൂടുതൽ സങ്കീർണവും താരതമ്യേന അപ്രധാനവുമാണ്. കൂടാതെ പല പദാർഥങ്ങളും മാതൃപദാർഥത്തിന്റെ അയോണുകൾക്കൊപ്പം, അവയിലടങ്ങിയിട്ടുള്ള മാലിന്യങ്ങളും ഉത്സർജിക്കുന്നതായി നിരീക്ഷിക്കപ്പെട്ടിട്ടുണ്ട്. മിക്ക ലോഹങ്ങളിലും ചെറിയ അളവിൽ മാലിന്യങ്ങൾ അടങ്ങിയിരിക്കുന്നുവെന്നും താപനില ഉയർത്തുമ്പോൾ ലോഹങ്ങളിൽ നിന്ന് ഇവ പുറന്തള്ളപ്പെടുന്നുവെന്നും ആദ്യമായി നിരീക്ഷിച്ചത് ഒ.ഡബ്ലൂ. റിച്ചാർഡ്സൻ ആണ്. ടാന്റലം, പ്ലാറ്റിനം, ടങ്സ്റ്റൺ‍, ടൈറ്റാനിയം, മോളിബ്ഡെനം, സിർക്കോണിയം, സിലിക്കൺ എന്നിവയിലെല്ലാം മാലിന്യങ്ങളായി സോഡിയവും പൊട്ടാസ്യവും കലർന്നിരിക്കുന്നുവെന്നും ഉയർന്ന താപനിലയിൽ അവ അയോണീകരിക്കപ്പെടുന്നുവെന്നും ഇക്കാലത്ത് അംഗീകരിക്കപ്പെട്ടുകഴിഞ്ഞു. ഓക്സൈഡ് ലേപനം ചെയ്ത കാഥോഡിൽ നിന്ന് ഋണ ചാർജ് വഹിക്കുന്ന ഓക്സിജൻ അയോണുകളുടെ ഉത്സർജനവും പില്ക്കാലത്തു നിരീക്ഷിക്കപ്പെട്ടു. ഇത് അഞ്ച് തരത്തിൽ ഉണ്ട്
വർഗ്ഗം:വൈദ്യുതി
നെയ്യാറ്റിൻകര ശ്രീകൃഷ്ണസ്വാമിക്ഷേത്രം
കേരളത്തിന്റെ തെക്കേയറ്റത്തെ ജില്ലയായ തിരുവനന്തപുരം ജില്ലയിൽ നെയ്യാറ്റിൻകര പട്ടണത്തിന്റെ ഹൃദയഭാഗത്ത് നെയ്യാറിന്റെ തെക്കേക്കരയിൽ സ്ഥിതിചെയ്യുന്ന ഒരു ക്ഷേത്രമാണ് നെയ്യാറ്റിൻകര ശ്രീകൃഷ്ണസ്വാമിക്ഷേത്രം. രണ്ടുകൈകളിലും വെണ്ണ പിടിച്ചുനിൽക്കുന്ന ഭാവത്തിലുള്ള ഉണ്ണിക്കണ്ണനാണ് ക്ഷേത്രത്തിലെ മുഖ്യപ്രതിഷ്ഠ. കൂടാതെ ഉപദേവതകളായി ശിവൻ,ഗണപതി, അയ്യപ്പൻ, നാഗദൈവങ്ങൾ എന്നിവർക്കും ഇവിടെ പ്രതിഷ്ഠകളുണ്ട്. 'തിരുവനന്തപുരം ജില്ലയിലെ ഗുരുവായൂർ' എന്നറിയപ്പെടുന്ന ഈ ക്ഷേത്രം ചരിത്രവും ഐതിഹ്യം സമ്മേളിച്ചുകിടക്കുന്ന ചുരുക്കം ചില ക്ഷേത്രങ്ങളിലൊന്നാണ്. തിരുവതാംകൂർ ചരിത്രവുമായി ബന്ധപ്പെട്ട അമ്മച്ചിപ്ലാവ് ഈ ക്ഷേത്രത്തോടനുബന്ധിച്ച് സംരക്ഷിക്കപ്പെട്ടിട്ടുണ്ട്. ചുറ്റമ്പലങ്ങളിലെ വിഗ്രഹങ്ങളെയെന്ന പോലെ ഭക്തജനങ്ങൾ ഇതിനെയും വന്ദിച്ചുവരുന്നു. ശത്രുക്കളിൽ നിന്നും സംരക്ഷിക്കപ്പെട്ടതിന്റെ സ്മാരകമായി മാർത്താണ്ഡവർമ മഹാരാജാവ് 1755-ൽ ക്ഷേത്രം പണിയിച്ച് ശ്രീകൃഷ്ണവിഗ്രഹം പ്രതിഷ്ഠിച്ചു എന്നാണ് ഐതിഹ്യം. തിരുവിതാംകൂർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
ക്ഷേത്രപരിസരവും മതിലകവും
നെയ്യാറ്റിൻകര പട്ടണത്തിന്റെ ഒത്ത മദ്ധ്യത്തിൽ ദേശീയപാതയുടെ കിഴക്കുഭാഗത്താണ് ക്ഷേത്രം സ്ഥിതിചെയ്യുന്നത്. സ്വദേശാഭിമാനി പാർക്ക്, നഗരസഭാ-താലൂക്ക് കാര്യാലയങ്ങൾ, കോടതി, വിദ്യാഭ്യാസസ്ഥാപനങ്ങൾ, കടകംമ്പോളങ്ങൾ തുടങ്ങിയവയെല്ലാം ക്ഷേത്രത്തിന്റെ രണ്ടുകിലോമീറ്റർ ചുറ്റളവിലാണ് സ്ഥിതിചെയ്യുന്നത്. പടിഞ്ഞാറോട്ടാണ് ക്ഷേത്രത്തിന്റെ ദർശനം. ഗീതോപദേശരൂപത്തോടുകൂടിയ ക്ഷേത്രത്തിന്റെ പ്രധാന പ്രവേശനകവാടം അത്യാകർഷകമാണ്. ഇതിനടുത്തായി ചെറിയൊരു ശിവക്ഷേത്രവും ഒരു ഗണപതിക്ഷേത്രവും കാണാം. രണ്ടും നെയ്യാറ്റിൻകര ക്ഷേത്രത്തിന്റെ ഉപക്ഷേത്രങ്ങളാണ്. പ്രവേശനകവാടം കഴിഞ്ഞാൽ ഒരു നെടുനീളൻ ചാർത്താണ്. കരിങ്കല്ലിൽ തീർത്ത ഈ ചാർത്ത് അവസാനിയ്ക്കുന്നത് പടിഞ്ഞാറേ ഗോപുരത്തിന് സമീപമാണ്. ഗോപുരം താരതമ്യേന അനാകർഷകമാണ്. എന്നാൽ, ഇതിനിരുവശവും ഭഗവദ്വാഹനമായ ഗരുഡന്റെയും ഹനുമാന്റെയും രൂപങ്ങളും കാണാം.
ഗോപുരം കടന്ന് അകത്തെത്തുമ്പോൾ കാണുന്നത് ആനക്കൊട്ടിലാണ്. താരതമ്യേന പുതിയ കാലത്ത് നിർമ്മിച്ചതാണിത്. ഇതിനപ്പുറമാണ് ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരം കാണപ്പെടുന്നത്. ഈ കൊടിമരം താരതമ്യേന പുതിയ കാലത്ത് പ്രതിഷ്ഠിച്ചതാണ്. കൊടിമരത്തിന് ഇരുവശവുമായി ഓരോ ദീപസ്തംഭം കാണാം. കൊടിമരത്തിന് അപ്പുറത്താണ് ബലിക്കൽപ്പുര. ക്ഷേത്രത്തിലെ പ്രധാന ബലിക്കല്ല് ഇവിടെ സ്ഥിതിചെയ്യുന്നു. താരതമ്യേന വളരെ ചെറിയൊരു ബലിക്കല്ലാണ് ഇവിടെയുള്ളത്. ക്ഷേത്രത്തിന്റെ ഐതിഹ്യവുമായി ബന്ധപ്പെട്ടുകിടക്കുന്ന അമ്മച്ചിപ്ലാവ് ബലിക്കൽപ്പുരയുടെ വടക്കുഭാഗത്ത് സ്ഥിതിചെയ്യുന്നു. ഇതിന്റെ ചില്ലകളും തടിയും ശോഷിച്ചുപോയെങ്കിലും ക്ഷേത്രവുമായി ബന്ധപ്പെട്ടുകിടക്കുന്നതിനാൽ ഇത് നല്ലപോലെ സംരക്ഷിച്ചുപോരുന്നുണ്ട്. ബലിക്കൽപ്പുരയുടെ തെക്കുഭാഗത്ത് ക്ഷേത്രത്തിലെ നാഴികമണിയും കാണാം. കേരളത്തിന്റെ തെക്കേയറ്റത്തെ നദിയായ നെയ്യാർ ക്ഷേത്രത്തിന്റെ വടക്ക്, കിഴക്ക് ഭാഗങ്ങളെ തൊട്ടൊഴുകിപ്പൊരുന്നു. ഭക്തർക്ക് ഇറങ്ങിച്ചെല്ലാൻ നെയ്യാറിൽ പടവുകൾ കെട്ടിയിട്ടുണ്ട്. നെയ്യാറിലെ ജലം തന്നെയാണ് ഇവിടെ അഭിഷേകത്തിനും നിവേദ്യത്തിനുമെല്ലാം ഉപയോഗിയ്ക്കുന്നത്. അതിനാൽ, ക്ഷേത്രത്തിൽ കുളവും കിണറുമില്ല.
ക്ഷേത്രത്തിന്റെ വടക്ക്, കിഴക്ക്, തെക്ക് ഭാഗങ്ങളിൽ പ്രത്യേകിച്ചൊന്നും തന്നെ കാണേണ്ടതില്ല. തെക്കുപടിഞ്ഞാറുഭാഗത്ത് കിഴക്കോട്ട് ദർശനമായി ഗണപതി, അയ്യപ്പൻ, നാഗദൈവങ്ങൾ എന്നിവരുടെ പ്രതിഷ്ഠകളുണ്ട്. ഇവർക്ക് വിശേഷാൽ പൂജകൾ നടത്തിപ്പോരുന്നു.
ശ്രീകോവിൽ
ചതുരാകൃതിയിൽ തീർത്ത ഒറ്റനില ശ്രീകോവിലാണ് ക്ഷേത്രത്തിലുള്ളത്. വളരെ ചെറുതാണെങ്കിലും ചുവർച്ചിത്രങ്ങളും ദാരുശില്പങ്ങളും കൊണ്ട് മനോഹരമാക്കിയിട്ടുണ്ട് ശ്രീകോവിൽ. കരിങ്കല്ലിൽ തീർത്ത ശ്രീകോവിലിന്റെ മേൽക്കൂര ചെമ്പുമേഞ്ഞിട്ടുണ്ട്. മുകളിൽ സ്വർണ്ണത്താഴികക്കുടം ശോഭിച്ചുനിൽക്കുന്നു. അകത്ത് രണ്ടുമുറികളുണ്ട്. അവയിൽ കിഴക്കുഭാഗത്തുള്ളതാണ് വിഗ്രഹം പ്രതിഷ്ഠിച്ച ഗർഭഗൃഹം. രണ്ടടിയോളം ഉയരം വരുന്ന പഞ്ചലോഹനിർമ്മിതമായ ശ്രീകൃഷ്ണവിഗ്രഹം പടിഞ്ഞാറോട്ട് ദർശനമായി കുടികൊള്ളുന്നു. രണ്ടുകൈകളിലും വെണ്ണ പിടിച്ചുനിൽക്കുന്ന ഭഗവാനാണ് ഇവിടെയുള്ളത്. മനോഹരമായ വിഗ്രഹം വിഷുനാളിൽ അസ്തമയസൂര്യന്റെ കിരണങ്ങളേറ്റ് തിളങ്ങുന്ന കാഴ്ച കാണാം. വിശ്വപ്രകൃതിയുടെ മൂലതേജസ്സിനെ ആവാഹിച്ചുകൊണ്ട് ശ്രീകൃഷ്ണഭഗവാൻ, നെയ്യാറ്റിൻകരയിലെ ശ്രീലകത്ത് വെണ്ണക്കണ്ണനായി വാഴുന്നു.
ശ്രീകോവിലിന്റെ ചുറ്റുമുള്ള ചുവർച്ചിത്രങ്ങളിൽ ശ്രീകൃഷ്ണലീല, ദശാവതാരം തുടങ്ങിയ രൂപങ്ങൾക്കാണ് കൂടുതൽ പ്രാധാന്യം. വടക്കുഭാഗത്ത് ഓവ് കാണാം. ഭഗവാന് അഭിഷേകം ചെയ്യുന്ന ജലം ഇതിലൂടെ ഒഴുകി നെയ്യാറിലെത്തുന്നു.
നാലമ്പലം
ശ്രീകോവിലിനെ ചുറ്റിപ്പറ്റി നാലമ്പലം പണിതിരിയ്ക്കുന്നു. വളരെ ചെറിയ നാലമ്പലമാണിവിടെ. എടുത്തുപറയത്തക്ക സവിശേഷതകളൊന്നും തന്നെ നാലമ്പലത്തിനില്ല. നാലമ്പലത്തിലേയ്ക്കുള്ള പ്രവേശനകവാടത്തിനിരുവശവും വാതിൽമാടങ്ങൾ കാണാം. ഭക്തർ ഇവ നാമജപത്തിനും വിശ്രമത്തിനുമായി ഉപയോഗിയ്ക്കുന്നു. നാലമ്പലത്തിന്റെ തെക്കുകിഴക്കേമൂലയിൽ പതിവുപോലെ തിടപ്പള്ളിയുണ്ട്.
നമസ്കാരമണ്ഡപം
ശ്രീകോവിലിന്റെ മുന്നിൽ സമചതുരാകൃതിയിൽ നമസ്കാരമണ്ഡപം പണിതിരിയ്ക്കുന്നു. നാലുകാലുകളോടുകൂടിയ വളരെ ചെറിയൊരു മണ്ഡപമാണിത്. അതിനാൽ, പൂജാരിയ്ക്ക് നമസ്കരിയ്ക്കാനുള്ള സൗകര്യം ഇവിടെയില്ല. മണ്ഡപത്തിന്റെ കിഴക്കേ അറ്റത്ത് ഒരു ഗരുഡപ്രതിമയുണ്ട്. ഭഗവാനെ നോക്കിത്തൊഴുതുന്ന ഭാവത്തിലാണ് ഗരുഡൻ കുടികൊള്ളുന്നത്.
ഗണപതി
നാലമ്പലത്തിനുപുറത്ത് തെക്കുപടിഞ്ഞാറുഭാഗത്ത് പ്രത്യേകം ശ്രീകോവിലിലാണ് ഗണപതിഭഗവാന്റെ പ്രതിഷ്ഠ. കിഴക്കോട്ട് ദർശനം. മുഖപ്പോടുകൂടിയ ചെറിയ ശ്രീകോവിലാണ് ഗണപതിയ്ക്ക്. സാധാരണ വിഗ്രഹങ്ങളുടെ അതേ രൂപവും ഭാവവുമാണ് ഇവിടത്തെ വിഗ്രഹത്തിനും. ഗണപതിഹോമം, ഒറ്റയപ്പം, മോദകം, കറുകമാല തുടങ്ങിവയാണ് ഗണപതിയുടെ പ്രധാന വഴിപാടുകൾ.
അയ്യപ്പൻ
ഗണപതിയുടെ ശ്രീകോവിലിനടുത്തുതന്നെയാണ് സഹോദരനായ അയ്യപ്പന്റെയും പ്രതിഷ്ഠ. കിഴക്കോട്ട് ദർശനമായി കുടികൊള്ളുന്ന അയ്യപ്പന്റെ മുന്നിലാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം. നെയ്യഭിഷേകം, അപ്പം, അട, എള്ളുപായസം തുടങ്ങിയവയാണ് പ്രധാന വഴിപാടുകൾ. ശനിയാഴ്ച, മണ്ഡല മകരവിളക്ക് കാലം അയ്യപ്പന് പ്രധാനം.
നാഗദൈവങ്ങൾ
ഗണപതിയുടെയും അയ്യപ്പന്റെയും പ്രതിഷ്ഠകൾക്കടുത്താണ് നാഗദൈവങ്ങളുടെയും പ്രതിഷ്ഠ. മേൽക്കൂരയില്ലാത്ത തറയിലാണ് പ്രതിഷ്ഠ. നാഗരാജാവായി അനന്തനും നാഗയക്ഷിയും പരിവാരങ്ങളുമടങ്ങുന്നതാണ് പ്രതിഷ്ഠ. നൂറും പാലും, മഞ്ഞൾപ്പൊടി അഭിഷേകം എന്നിവയാണ് പ്രധാന വഴിപാടുകൾ.
നിത്യപൂജകളും തന്ത്രവും
നിത്യേന അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണ് നെയ്യാറ്റിൻകര ശ്രീകൃഷ്ണസ്വാമിക്ഷേത്രം. പുലർച്ചെ നാലുമണിയ്ക്ക് നടതുറക്കുന്നു.
വിശേഷദിവസങ്ങൾ
ബുധനാഴ്ച, വ്യാഴാഴ്ച പ്രധാന ദിവസം. തിരുവുത്സവം, അഷ്ടമി രോഹിണി, വിഷു തുടങ്ങിയവ വിശേഷ ദിവസം. മണ്ഡല മകരവിളക്ക് കാലം ഉപദേവൻ അയ്യപ്പന് പ്രധാനം.
അവലംബം
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
മോർഫോളജി (ജീവശാസ്ത്രം)
കണ്ണി=//upload.wikimedia.org/wikipedia/commons/thumb/2/22/Caprella_mutica_male_morphology.jpg/220px-Caprella_mutica_male_morphology.jpg|ലഘുചിത്രം| കാപ്രെല്ല മ്യൂട്ടിക്ക എന്ന ആൺ ചെമ്മീനിന്റെ രൂപഘടന ജീവികളുടെ രൂപവും ഘടനയും അവയുടെ പ്രത്യേക ഘടനാപരമായ സവിശേഷതകളും പഠിക്കുന്ന ജീവശാസ്ത്രത്തിന്റെ ഒരു ശാഖയാണ് മോർഫോളജി.
ആകാരം, ഘടന, നിറം, പാറ്റേൺ, വലിപ്പം എന്നിവ ഉൾപ്പെടുന്ന ബാഹ്യ രൂപഘടന (അല്ലെങ്കിൽ ഈഡോണമി ), അതുപോലെ അസ്ഥികൾ, അവയവങ്ങൾ തുടങ്ങിയ ആന്തരിക ഭാഗങ്ങളുടെ രൂപവും ഘടനയും, അതായത് ആന്തരിക രൂപശാസ്ത്രം (അല്ലെങ്കിൽ ശരീരഘടന ) എന്നിവയെക്കുറിച്ചുള്ള പഠനം ഇതിൽ ഉൾപ്പെടുന്നു. ഇത് പ്രാഥമികമായി ശാരീരിക പ്രവർത്തനവുമായി ബന്ധപ്പെട്ട ഫിസിയോളജിയിൽ നിന്ന് വ്യത്യസ്തമാണ്. ഒരു ജീവിയുടെയോ ടാക്സോണിന്റെയോ മൊത്ത ഘടനയെയും അതിന്റെ ഘടകഭാഗങ്ങളെയും കുറിച്ച് പഠിക്കുന്ന ജീവശാസ്ത്രത്തിന്റെ ഒരു ശാഖയാണ് മോർഫോളജി.
ചരിത്രം
"മോർഫോളജി" എന്ന വാക്കിന്റെ പദോൽപത്തി "രൂപം" എന്നർത്ഥം വരുന്ന പുരാതന ഗ്രീക്ക് μορφή ( മോർഫി ),, പഠനം എന്ന അർഥം വരുന്ന λόγος ( ലോഗോസ് ) എന്നിവയിൽ നിന്നാണ്.
ജീവശാസ്ത്രത്തിലെ ശാരീരിക പ്രവർത്തനത്തിന് വിരുദ്ധമായി രൂപം എന്ന ആശയം അരിസ്റ്റോട്ടിലിന്റെ കാലത്താണ് ( അരിസ്റ്റോട്ടിലിന്റെ ജീവശാസ്ത്രം കാണുക) ഉയർന്നു വരുന്നത്. ജർമ്മൻ ശരീരശാസ്ത്രജ്ഞനും ശരീരശാസ്ത്രജ്ഞനുമായ കാൾ ഫ്രീഡ്രിക്ക് ബർഡാക്ക് (1800) ജോഹാൻ വുൾഫ്ഗാങ് വോൺ ഗോഥെ (1790) എന്നിവർ ചേർന്ന് മോർഫോളജി എന്ന ശാസ്ത്ര ശാഖ വികസിപ്പിച്ചെടുത്തു.
ലോറൻസ് ഒകെൻ, ജോർജസ് കുവിയർ, എറ്റിയെൻ ജെഫ്രോയ് സെന്റ്-ഹിലയർ, റിച്ചാർഡ് ഓവൻ, കാൾ ഗെഗൻബോർ, ഏണസ്റ്റ് ഹേക്കൽ എന്നിവരാണ് മോർഫോളജിയിലെ മറ്റ് പ്രധാന സൈദ്ധാന്തികർ.
1830-ൽ, കുവിയറും ഇ.ജി.സെയ്ന്റ്-ഹിലെയറും മൃഗങ്ങളുടെ ഘടന പ്രവർത്തനമോ പരിണാമമോ കാരണം എന്ന വിഷയത്തിൽ ഒരു പ്രസിദ്ധമായ സംവാദത്തിൽ ഏർപ്പെട്ടു, അത് അക്കാലത്തെ ജീവശാസ്ത്രപരമായ ചിന്തയിലെ രണ്ട് പ്രധാന വ്യതിയാനങ്ങൾക്ക് ഉദാഹരണമായി പറയപ്പെടുന്നു.
മോർഫോളജിയും വർഗ്ഗീകരണവും
മിക്ക ടാക്സകളും മറ്റ് ടാക്സകളിൽ നിന്ന് മോർഫോളജിയിൽ വ്യത്യാസപ്പെട്ടിരിക്കുന്നു. സാധാരണഗതിയിൽ അടുത്ത ബന്ധമുള്ള ടാക്സകൾ തമ്മിലുള്ള മോർഫോളജിക്കൽ വ്യത്യാസം, വിദൂര ബന്ധങ്ങളുള്ളവയെക്കാൾ വളരെ കുറവായിരിക്കും, എന്നാൽ എല്ലായ്പ്പോഴും ഇത് ശരിയാകണമെന്നില്ല. നിഗൂഢ സ്പീഷീസുകൾ വളരെ സാമ്യമുള്ളതോ ഒരുപക്ഷേ ബാഹ്യമായി പോലും സമാനമോ ആയ, എന്നാൽ പ്രത്യുൽപാദനപരമായി ഒറ്റപ്പെട്ടവയാണ്. നേരെമറിച്ച്, ചിലപ്പോൾ ബന്ധമില്ലാത്ത ടാക്‌സകൾ സംയോജിത പരിണാമത്തിന്റെയോ അനുകരണത്തിന്റെയോ ഫലമായി സമാനമായ രൂപം നേടുന്നു. കൂടാതെ, ഒരു സ്പീഷിസിനുള്ളിൽ രൂപാന്തര വ്യത്യാസങ്ങൾ ഉണ്ടാകാം, അപ്പോക്ക ഫ്ലാവിസിമ പോലെയുള്ള രാജ്ഞികൾ തൊഴിലാളികളേക്കാൾ വളരെ ചെറുതാണ്. മോർഫോളജിക്കൽ ഡാറ്റയെ ആശ്രയിക്കുന്നതിലെ മറ്റൊരു പ്രശ്നം, രൂപശാസ്ത്രപരമായി പറഞ്ഞാൽ, രണ്ട് വ്യത്യസ്ത സ്പീഷിസുകളായി കാണപ്പെടുന്നവ, യഥാർത്ഥത്തിൽ ഡിഎൻഎ വിശകലനം വഴി ഒരൊറ്റ സ്പീഷിസായി കാണിച്ചേക്കാം എന്നതാണ്. ഈ വ്യത്യാസങ്ങളുടെ പ്രാധാന്യം അലോമെട്രിക് എഞ്ചിനീയറിംഗിന്റെ ഉപയോഗത്തിലൂടെ പരിശോധിക്കാവുന്നതാണ്, അതിൽ ഒന്നോ രണ്ടോ സ്പീഷിസുകൾ മറ്റ് സ്പീഷീസുകളെ ഫിനോകോപ്പി ചെയ്യാൻ കൈകാര്യം ചെയ്യുന്നു.
അവലംബം
<references group="" responsive="1">
നരസറാവുപേട്ട് (ലോകസഭാ മണ്ഡലം)
ആന്ധ്രാപ്രദേശിലെ ഇരുപത്തിയഞ്ച് ലോക്സഭാ മണ്ഡലങ്ങളിലൊന്നാണ് നരസറാവുപേട്ട് (ലോകസഭാ മണ്ഡലം). ഏഴ് അസംബ്ലി മണ്ഡലങ്ങളുള്ള ഇത് ഗുണ്ടൂർ ജില്ലയിലാണ്. വൈ‌.എസ്.ആർ. കോൺഗ്രസ് ലെലാവു ശ്രീകൃഷ്ണ ദേവരായലു ആണ്2019ൽ ഇവിടെ നിന്നും ലോകസഭയിലെത്തിയത്
അസംബ്ലി മണ്ഡലങ്ങൾ
നരസരോപേട്ട് ലോക്സഭാ നിയോജകമണ്ഡലം ഇനിപ്പറയുന്ന നിയമസഭാ വിഭാഗങ്ങൾ ഉറവിടം : പാർലമെന്ററി നിയോജകമണ്ഡലങ്ങളിലെ നിയമസഭാ വിഭാഗങ്ങൾ
കുടുക്കത്ത് പാറ
കൊല്ലം ജില്ലയിലെ അലയമൺ ഗ്രാമപ്പഞ്ചായത്തിലെ ചണ്ണപ്പേട്ടയിൽ ആനക്കുളം ഭാഗത്ത് സ്ഥിതിചെയ്യുന്ന ഒരു ഇക്കോടൂറിസംപദ്ധതിയാണ് കുടുക്കത്ത് പാറ. കുടുക്കത്ത് പാറയ്ക്ക് 840 അടി ഉയരമുണ്ട്. മൂന്ന് പാറകൾ ചേർന്ന് വലിയ കുന്നുപോലെ കാണുന്ന ഇവിടെയെത്താൻ ആനക്കുളത്തുനിന്ന് വനഭാഗത്തൂടെ ഒരു കിലോമീറ്ററോളം കാട്ടിലൂടെ സഞ്ചരിക്കണം. മുകളിലേക്ക് കയറാൻ പടവുകളും സുരക്ഷാവേലികളുമുണ്ട്. രണ്ട് പാറവരെ കയറാം. അടുത്തായി ഒരു തടയണയും, കാവും ഗുഹയുമുണ്ട് (സായിപ്പ് ഗുഹ). പാറയുടെ സമീപത്തായി ഔഷധ സസ്യമായ ആരോഗ്യപച്ച ധാരാളം ഉണ്ട്. ടൂറിസം വകുപ്പിന്റെ ഉടമസ്ഥതയിലുള്ള ഇവിടെ ഒരു റോപ്‌വേ സംവിധാനമൊരുക്കാൻ പദ്ധതിയുണ്ട്.
പുറത്തേക്കുള്ള കണ്ണികൾ
ഓപൺസ്ട്രീറ്റ്മാപിൽ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
കാളിദാസ് നാഗ്
ടാഗോറിന്റെ കൃതികൾ ഉൾപ്പെടെ നിരവ്ധികൃതികൾ ഫ്രഞ്ചിലേയ്ക്ക് ഭാഷാന്തരം ചെയ്ത പണ്ഡിതനാണ്  ഡോക്ടർ കാളിദാസ് നാഗ് (1892-1966).നിരവധി ചരിത്രകൃതികളും നാഗ് രചിച്ചിട്ടുണ്ട്.1952 ൽ രാജ്യസഭയിലേയ്ക്ക് അദ്ദേഹത്തെ നാമനിർദ്ദേശം ചെയ്യുകയുണ്ടായി. സ്കോട്ടിഷ് ചർച്ച് കോളേജിൽ നിന്നും ചരിത്രത്തിൽ ബിരുദം പൂർത്തിയാക്കിയ നാഗ് കൽക്കട്ടാ സർവ്വകലാശാലയിൽ നിന്നും ബിരുദാനന്തര ബിരുദവും പാരിസ് സർവ്വകലാശാലയിൽ നിന്നും ഡോക്ടറേറ്റും നേടി. ഫ്രഞ്ച് സാഹിത്യകാരനായിരുന്ന റോമേയ്ൻ റോളാങുമായി നാഗ് ഉറ്റ സൗഹൃദം പുലർത്തിയിരുന്നു.
അവലംബം
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ വർഗ്ഗം:1892-ൽ ജനിച്ചവർ വർഗ്ഗം:1966-ൽ മരിച്ചവർ വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
ലിയോൺ ലൂക്ക് മെൻഡോങ്ക
ചെസ്സ് കരിയർ
2019 ൽ 12 വയസ്സ്, 11 മാസം, 3 ദിവസം ഉള്ളപ്പോൾ മെൻഡോങ്ക ഇന്റർനാഷണൽ മാസ്റ്ററായി (ഐഎം) മാറി. 2020 മാർച്ചിൽ COVID ലോക്ക്ഡ ഡൗൺ കാരണം കിഴക്കൻ യൂറോപ്പിൽ അദ്ദേഹം കുടുങ്ങിപ്പോയിരുന്നു. 2020 ഒക്ടോബറിൽ ഹംഗറിയിൽ നടന്ന റിഗോചെസ് ഗ്രാൻഡ്മാസ്റ്റർ ടൂർണമെന്റിൽ അദ്ദേഹം ആദ്യത്തെ ഗ്രാൻഡ്മാസ്റ്റർ മാനദണ്ഡം നേടി. 21 ദിവസത്തിനുള്ളിൽ, ബുഡാപെസ്റ്റിൽ നടന്ന മറ്റൊരു ഗ്രാൻഡ്മാസ്റ്റർ ടൂർണമെന്റിൽ വിജയിക്കുകയും രണ്ടാമത്തെ ഗ്രാൻഡ്മാസ്റ്റർ മാനദണ്ഡം നേടുകയും ചെയ്തു. ഇറ്റലിയിലെ ബസ്സാനോ ഡെൽ ഗ്രാപ്പയിൽ നടന്ന വെർഗാനി കപ്പിൽ രണ്ടാം സ്ഥാനത്തെത്തിയ മെൻഡോങ്ക 2020 ഡിസംബറിൽ മൂന്നാമത്തെയും അവസാനത്തെയും മാനദണ്ഡം നേടി. 14 വർഷം, 9 മാസം, 17 ദിവസം ഉള്ളപ്പോൾ അനുരാഗ് മമൽ ഈ നേട്ടം കൈവരിച്ചതിന് ശേഷം ഗോവ സംസ്ഥാനത്ത് നിന്നുള്ള രണ്ടാമത്തെ ഗ്രാൻഡ് മാസ്റ്ററായി ലിയോൺ. 2021 ജനുവരിയിൽ അദ്ദേഹത്തിന് ഔദ്യോഗികമായി ഗ്രാൻഡ്മാസ്റ്റർ (ജിഎം) പദവി ലഭിച്ചു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ചെസ്സ് കളിക്കാർ വർഗ്ഗം:ചെസ്സ് ഗ്രാൻഡ്മാസ്റ്റർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2006-ൽ ജനിച്ചവർ
കാട്ടുമൂവില
പയർകുടുംബമായ ഫാബേസിയിലെ ഒരു ഇനം ചെടിയാണ് കാട്ടുമൂവില,. തായ്‌വാൻ, ചൈന, കംബോഡിയ, ഇന്ത്യ, ലാവോസ്, മലേഷ്യ, മ്യാൻമർ, നേപ്പാൾ, ശ്രീലങ്ക, തായ്‌ലൻഡ്, വിയറ്റ്‌നാം എന്നിവിടങ്ങളിലും ഏതാനും ആഫ്രിക്കൻ രാജ്യങ്ങളിലും ഇത് കാണപ്പെടുന്നു. ഇലകൾ ട്രൈഫോളിയേറ്റ് ആണ്, ഈ ചെടിയുടെ ബ്ലേഡ് ഇടുങ്ങിയ ഓബോവോ-എലിപ്റ്റിക് ആണ്. പൂക്കൾ വെളുത്തതോ ഇളം മഞ്ഞയോ ആണ്. ദീർഘവൃത്താകൃതിയിലുള്ളലാണ് വിത്ത്. ചെടിയുടെ വേരുകൾ എല്ലുകളെ ശക്തിപ്പെടുത്തുന്നതിനും പേശികളെ വളർത്തുന്നതിനും ഔഷധ ആവശ്യങ്ങൾക്കായി വ്യാപകമായി ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:ചൈനയിലെ സസ്യജാലം
മുരളി ചീരോത്ത്
കേരളീയനായ ഒരു ചിത്രകലാകാരനാണ് മുരളി ചീരോത്ത്. 2022 ജനുവരി 15 മുതൽ കേരള ലളിതകലാ അക്കാഡമി ചെയർമാനായി പ്രവർത്തിക്കുന്നു.
1966-ൽ തൃശൂര്ൽ ജനിച്ച മുരളി ചീരോത്ത്, കലാകാരൻ, ആക്ടിവിസ്റ്റ്, കലാദ്ധ്യാപകൻ എന്നീ നിലകളിൽ പ്രശസ്തനാണ്. തൃശൂരിലെ കോളേജ് ഓഫ് ഫൈൻ ആർട്‌സിൽ നിന്ന് കലാപഠനത്തിന് ശേഷം, ശാന്തിനികേതനിലെ കലാഭവനിൽ നിന്ന് പ്രിന്റ് മേക്കിംഗിൽ ഉന്നതപഠനം നടത്തി.
ഇന്ത്യയ്ക്ക് അകത്തും പുറത്തുമായി ചിത്രപ്രദർശനങ്ങൾ നടത്തിയിട്ടുണ്ട്. ലളിതകലാ അക്കാദമി അവാർഡ്, കനോരിയ സ്‌കോളർഷിപ്പ്, സാംസ്‌കാരിക വകുപ്പിന്റെ സ്‌കോളർഷിപ്പ് തുടങ്ങിയ നിരവധി അംഗീകാരങ്ങൾ ലഭിച്ചിട്ടുണ്ട്.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:1960-ൽ ജനിച്ചവർ
റാണി മജ്റ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് റാണി മജ്റ.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 331 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 312 പുരുഷന്മാരും 19 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 89.43 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 33.84 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഫ്ലോറ ആൻഡ് ഫൗണ ഓഫ് ഗ്രീൻലാൻഡ്
ഗ്രീൻലാന്റിന്റെ ഭൂരിഭാഗവും മഞ്ഞുപാളികളാൽ മൂടിയിരുന്നുവെങ്കിലും ഭൂപ്രദേശവും ജലവും വൈവിധ്യമാർന്ന സസ്യങ്ങളുടെയും ജന്തുജാലങ്ങളുടെയും ആവാസസ്ഥലമായി മാറുന്നു. രാജ്യത്തെ വടക്കുകിഴക്കൻ ഭാഗം ലോകത്തിലെ ഏറ്റവും വലിയ ദേശീയോദ്യാനമാണ്. ഗ്രീൻലാൻഡിന്റെ സസ്യജന്തുജാലം കാലാവസ്ഥാ വ്യതിയാനവുമായി ബന്ധപ്പെട്ട് ശക്തമായ മാറ്റങ്ങൾക്ക് വിധേയമാണ്.
ഫ്ലോറ
1911- ൽ 310 ഇനം ട്രക്കിയോഫൈറ്റുകൾ ഗ്രീൻലാന്റിൽ കണ്ടെത്തിയിട്ടുണ്ട്. അനുകൂല സാഹചര്യങ്ങളിൽ വ്യക്തിഗത സസ്യങ്ങൾ ധാരാളമായി ഉൽപാദിപ്പിക്കാമെങ്കിലും താരതമ്യേന കുറച്ച് പ്ലാന്റ് സ്പീഷീസുകൾ മാത്രം വളരുന്നു. ക്വിൻങ്കുവാ താഴ്വരയിൽ ഒഴികെ ഗ്രീൻലാന്റിൽ വനങ്ങൾ കാണപ്പെടുന്നില്ല, 2007-ൽ 9 സ്റ്റാൻഡ് സ്‌തൂപികാഗ്രവൃക്ഷം കൃഷി ചെയ്തിരുന്നു.
വടക്കൻ ഗ്രീൻലാന്റിൽ, പുൽമേടുകൾ, മോസുകളുടെ പരവതാനികൾ, ഡ്വാർഫ് വില്ലോ, ക്രൗബെറി തുടങ്ങിയ ഉയരം കുറഞ്ഞ കുറ്റിച്ചെടികൾ കാണപ്പെടുന്നു. വടക്കൻ ഭാഗങ്ങളിൽ യെല്ലോ പോപ്പി, പെഡികുലാരിസ്, പൈറോല തുടങ്ങിയ സപുഷ്പികൾ കാണപ്പെടുന്നു. തെക്കൻ ഗ്രീൻലാന്റിലെ കൃഷി വളരെ സമൃദ്ധമാണ്. കുള്ളൻ ബിർച്ച്, വില്ലൊ തുടങ്ങിയ ചില സസ്യങ്ങൾ സാധാരണയിൽ നിന്ന് കുറച്ചുകൂടി ഉയരത്തിൽ വളരുന്നു.
ഗ്രീൻലാൻഡിലുള്ള പ്രകൃതിദത്ത വനമാണ് ക്വിൻഗ്വാ താഴ് വരയിൽ കാണപ്പെടുന്നത്. ഗാർഡൻ ബിർച്ച് (Betula pubescens), ഗ്രേ-ലീഫ് വില്ലൊ (Salix glauca), എന്നിവ 7-8 മീറ്റർ (23-26 അടി) വരെ നീളുന്നു.
പതിമൂന്നാം നൂറ്റാണ്ടിൽ കൊണങ്ങസ് സ്കഗ്ഗ്സ്ജ (കിംഗ്സ് മിറർ), പഴയ നോർവേക്കാർ എന്നിവർ ബാർലി വളർത്താൻ ശ്രമിച്ചതായി പറയപ്പെടുന്നു.
ലാൻഡ് സസ്തനികൾ
കസ്തൂരി കാള എന്ന കരിബോ   ധ്രുവകരടി, വെളുത്ത ആർക്കിക്ക് ചെന്നായ എന്നിവയാണ് വലിയ സസ്തനികൾ. ആർട്ടിക് ഹെയർ, കോളേർഡ് ലെമ്മിംഗ്, എർമിൻ  ആർക്ടിക് ഫോക്സ്  എന്നിവ ഗ്രീൻലാന്റിലെ മറ്റ് പരിചയസമ്പന്നരായ സസ്തനികളിൽ ഉൾപ്പെടുന്നു. കരിബൗ വേട്ടയാടൽ ഗ്രീൻലാന്റിലെ ജനങ്ങൾക്ക് ഗണ്യമായ സാംസ്കാരിക പ്രാധാന്യമുള്ളതാണ്.
വീട്ടുപട്ടികയിലെ സസ്തനികൾ നായ്ക്കളാണ്. ഇവയെ പരിചയപ്പെടുത്തുന്നത് ഇൻയൂട്ടുകളാണ്. അതുപോലെ യൂറോപ്യർ പരിചയപ്പെടുത്തുന്ന ആടുകളുടെ സ്പീഷീസുകളായ ഗ്രീൻലാൻറിക് ആടുകൾ, കാള, പന്നികൾ എന്നിവ തെക്ക് ഭാഗത്തെ വളർത്തുമൃഗങ്ങളാണ്.
മറൈൻ സസ്തനികൾ
ഗ്രീൻ ലാൻഡിന്റെ തീരപ്രദേശങ്ങളിൽ 2 ദശലക്ഷം സീലുകൾ നിലവിലുണ്ടെന്നാണ് കണക്കാക്കപ്പെട്ടിരിക്കുന്നത്.(ഹിലീക്കോറസ് ജെലാസ്പസ്) ഹൂഡഡ് സീൽ (Cystophora cristata) കൂടാതെ ചാരനിറത്തിലുള്ള സീൽ (Halichoerus grypus).എന്നിവയാണ് സ്പീഷീസുകൾ. വേനൽ കാലത്തും ശരത്കാലത്തും ഗ്രീൻലാൻറിക് തീരത്തോടടുത്ത് ധാരാളം തിമിംഗിലങ്ങൾ കാണപ്പെടുന്നു. ബെളുഗ തിമിംഗിലം, നീലത്തിമിംഗിലം, ഗ്രീൻലാന്റ് തിമിംഗിലം, ഫിൻ തിമിംഗിലം, ഹംക്ബാക്ക് തിമിംഗില, മിങ്കീ തിമിംഗിലം, നർവാൽ, പൈലറ്റ് തിമിംഗിലം, സ്പേം തിമിംഗിലം തുടങ്ങിയവ ഉൾപ്പെടുന്നു. വേലിങ് ഗ്രീൻലാൻഡിൻെറ മുൻകാല വ്യവസായമാണ്. എന്നാൽ ഇരുപതാം നൂറ്റാണ്ടിന്റെ ഉദയത്തോടെ, തിമിംഗിലത്തിന്റെ എണ്ണം കുറഞ്ഞതോടുകൂടി ഈ വ്യവസായം കുറഞ്ഞു. രാജ്യത്തിന്റെ വടക്കും കിഴക്കുമായി വാൽറസ് പ്രധാനമായും കാണപ്പെടുന്നു. നർവാൽ പോലെയുള്ള തിമിംഗിലങ്ങളെ അമിതമായി വേട്ടയാടപ്പെടുന്നു.
പക്ഷികൾ
1911-ലെ കണക്കനുസരിച്ച് 61 ഇനം പക്ഷികൾ ഗ്രീൻലാൻഡിൽ പ്രജനനം നടത്തുന്നതായി അറിയപ്പെട്ടിരുന്നു. ഈഡർ താറാവ്, ഗില്ലെമോട്ട്, പ്റ്റാർമിഗൻ തുടങ്ങിയ ചില പക്ഷികൾ ശൈത്യകാലത്ത് ഭക്ഷണത്തിനായി വേട്ടയാടപ്പെടുന്നു.
മത്സ്യം
ഗ്രീൻലാൻഡിലെ ജലാശയങ്ങളിൽ വസിക്കുന്ന അനേകം ഇനം മത്സ്യങ്ങളിൽ, കോഡ്, ക്യാപ്ലിൻ, ഹാലിബട്ട്, റോക്ക്ഫിഷ്, നിപിസാക് (സൈക്ലോപെർട്ടിയസ് ലംപസ്), കടൽ ട്രൗട്ട് എന്നിവയുൾപ്പെടെ പലതും സാമ്പത്തിക പ്രാധാന്യമുള്ളവയാണ്. ഗ്രീൻലാൻഡ് സ്രാവ് അതിന്റെ കരളിലെ എണ്ണയ്ക്കായി ഉപയോഗിക്കുന്നു. അതുപോലെ തന്നെ പുളിപ്പിച്ച് പ്രാദേശിക വിഭവമായും കഴിക്കുന്നു.
അവലംബം
വർഗ്ഗം:ഗ്രീൻലാൻഡ് വർഗ്ഗം:ജീവജാലം രാജ്യം തിരിച്ച്
സൗദ
സൗദ ബിൻ‌ത് സമ (Arabic: سودة بنت زمعة‎) മുഹമ്മദിന്റെ ഭാര്യയും ആദ്യമായി ഇസ്‌ലാം സ്വീകരിച്ചവരിൽ ഒരാളും ആയിരുന്നു. പിതാവു വഴി ഖുറൈഷ് ഗോത്രത്തിൽ‌പ്പെട്ടവരായിരുന്നു അവർ. മുഹമ്മദ് തന്റെ ആദ്യ ഭാര്യയായിരുന്ന ഖദീജയുടെ മരണത്തെത്തുടർന്ന് തന്റെ 53-ാം വയസ്സിലാണ് വിധവയായിരുന്ന സൗദയെ വിവാഹം കഴിക്കുന്നത്. മുഹമ്മദിന്റെ മരണശേഷം ഇസ്ലാമിക ഭരകൂടത്തിൽ നിന്നും സമ്മാനമായി ലഭിച്ച ധനം അവർ പാവങ്ങൾക്കുവേണ്ടി ചെലവഴിക്കുകയാണ് ഉണ്ടായത്. ഉമയ്യദ് രാജവംശത്തിലെ ആദ്യ ഖലീഫയായിരുന്ന മുആവിയ ഒന്നാമൻ സൗദക്ക് 180,000 ദിർഹം വിലയുള്ള ഒരു വീട് നൽകുകയുണ്ടായി. ഒക്ടോബർ 674-ൽ അവർ മരണപ്പെട്ടു.
അവലംബം
വർഗ്ഗം:സ്വഹാബികൾ വർഗ്ഗം:സ്വഹാബി സ്ത്രീകൾ വർഗ്ഗം:മുഹമ്മദ് നബിയുടെ ഭാര്യമാർ
ഡെൻഡ്രോബിയം
ഓർക്കിഡ് കുടുംബത്തിലെ 1800 -ലേറെ സ്പീഷിസുകൾ ഉള്ള ഒരു ജനുസാണ് ഡെൻഡ്രോബിയം (Dendrobium). തെക്ക്, തെക്കുകിഴക്ക്, കിഴക്കൻ ഏഷ്യയിലെങ്ങും ഇവയിലെ സ്പീഷിസുകളെ കാണാം. ഗ്രീക്കിൽ dendron എന്നാൽ മരം എന്നും bios എന്നാൽ ജീവൻ എന്നുമാണ് അർത്ഥം. അതായത് മരത്തിൽ ജീവിക്കുന്നത്, ചുരുക്കത്തിൽ എപിഫൈറ്റ് എന്ന് അർത്ഥം.
പുറത്തേക്കുള്ള കണ്ണികൾ
വർഗ്ഗം:ഡെൻഡ്രോബിയം വർഗ്ഗം:ഓർക്കിഡുകൾ വർഗ്ഗം:സസ്യജനുസുകൾ വർഗ്ഗം:ഓർക്കിഡേസീ വർഗ്ഗം:അധിസസ്യ-ഓർക്കിഡുകൾ
ദി അഡ്വെഞ്ചെർസ് ഓഫ് ടോം സോയർ
ലോകപ്രശസ്ത അമേരിക്കൻ ഹാസ്യാത്മകസാഹിത്യകാരനായ മാർക് ട്വയിൻ രചിച്ച ക്ലാസ്സിക്‌ നോവലുകളിൽ ഒന്നാണ് ദി അഡ്വെഞ്ചെർസ് ഓഫ് റ്റോം സോയർ. മാർക് ട്വയിന് ലോകപ്രശസ്തി നേടികൊടുക്കുന്നതിൽ ഒരു സുപ്രധാനമായ കാരണമായി ഈ നോവലിനെ വിലയിരുത്തപ്പെടുന്നു. മാർക് ട്വയിനിൻറെ മറ്റൊരു ക്ലാസ്സിക്‌ നോവലാണ്‌ ദി അഡ്വെഞ്ചെർസ് ഓഫ് ഹക്കിൾബെറിഫിൻ.
മിസ്സിസ്സിപ്പി നദിയുടെ തീരത്തുള്ള സാങ്കൽപിക ഗ്രാമമായ സെൻറ് പീറ്റേഴ്‌സ്ബർഗിൽ വളരുന്ന ടോംസോയർ എന്ന ബാലൻറെ കഥയാണ്‌ നോവലിൻറെ ഉള്ളടക്കം. ആൺകുട്ടികൾക്കും പെൺകുട്ടികൾക്കും രസിക്കാൻവേണ്ടിയാണ് ഈ കഥ എഴുതിയതെങ്കിലും മുതിർന്നവരെയും മാർക് ട്വയിൻ ലക്ഷ്യമിട്ടിരുന്നു. പിന്നിട്ടുപോയ ഒരു കുട്ടിക്കാലത്ത് തങ്ങൾ എങ്ങനെയായിരുന്നുവെന്ന് തിരിഞ്ഞുനോക്കുവാൻ അവരെ പ്രേരിപ്പിക്കുന്ന ഒരു കൃതിയാണിതെന്ന് അദ്ദേഹം പിന്നീട് പറഞ്ഞിട്ടുണ്ട്. താൻ വളർന്ന സ്ഥലമായതിനാലാണ്‌ മിസ്സിസ്സിപ്പി നദിയുടെ തീരപ്രദേശം പശ്ചാത്തല നഗരമായി തിരഞ്ഞെടുക്കാൻ അദ്ദേഹത്തിന് പ്രചോദനമായത്.
കഥാസംഗ്രഹം
മഹാവികൃതിയായ ടോം താമസിക്കുന്നത് അമ്മായി പോളിയോടും സഹോദരൻ സിടിനോടും ഒപ്പമാണ്. മിക്കപ്പോഴും എന്തെങ്കിലും വികൃതി കാണിച്ച് സ്കൂളിൽ പോകാതിരിക്കുന്ന ടോമിന് അമ്മായി കൊടുക്കുന്ന ശിക്ഷ മതിൽ വൈറ്റ് വാഷ്‌ ചെയ്യാനാണ്. എന്നാൽ ഇത് വളരെ രസകരമായ ജോലിയായി അഭിനയിച്ച് കൂട്ടുകാരെ കബളിപ്പിച്ച്‌ അവരിൽ നിന്നു പ്രതിഫലം വാങ്ങി അവരെക്കൊണ്ട് പണിയെടുപ്പിക്കലാണ് പതിവ്. എന്നിട്ട് ആ പ്രതിഫലം ഉപയോഗിച്ച് സൺ‌ഡേ സ്കൂളിൽ (ക്രിസ്ത്യൻ മതപഠനത്തിനായി ഞായറാഴ്ച്ച മാത്രം പ്രവർത്തിക്കുന്ന സ്ഥാപനം) നിന്നു ബൈബിൾ വചനങ്ങൾ മനപ്പാഠമാക്കുമ്പോൾ സമ്മാനമായി ലഭിക്കുന്ന ടിക്കറ്റുകൾ സംഘടിപ്പിക്കും.
ടോം മറ്റൊരു ഗ്രാമത്തിൽ നിന്ന് തൻറെ ഗ്രാമത്തിലേക്ക് താമസം മാറ്റിയ ബെക്കി താച്ചർ എന്ന പെൺകുട്ടിയുമായി സ്നേഹത്തിലാകുന്നു. എന്നാൽ ടോം മുമ്പ് ഏമി പെൺകുട്ടിയെ അടുപ്പത്തിലായിരുന്നു എന്ന് മനസ്സിലാകുമ്പോൾ ബെക്കി ആ ബന്ധത്തിൽ നിന്നു പിന്മാറുന്നു. ബെക്കിയുമായി പിരിഞ്ഞതിനു ശേഷം ടോം ഗ്രാമത്തിലെ ഒരു മുഴുക്കുടിയന്റെ മകനായ ഹക്കിൾബെറിഫിനിനോടൊപ്പം രാത്രി ശ്‌മശാനഭൂമി സന്ദർശിക്കുന്നു. അവിടെ അവർ അന്ന് ഖബറടക്കിയ മൃതശരീരം കുഴിച്ചെടുത്തു വിൽക്കുന്ന ഡോ.റോബിൻസൺ, മഫ് പോട്ടർ, ഇൻജൻ ജോയ് എന്നിവർ തമ്മിലുള്ള അടിപിടിക്കു സാക്ഷിയാകുന്നു. അടിപിടിക്കിടയിൽ പോട്ടർ ബോധാരഹിതനായിപ്പോയി. അപ്പോൾ ഇൻജൻ ജോയ് ഡോ.റോബിൻസനെ കുത്തികൊലപ്പെടുത്തുകയും പിന്നീട് അത് പോട്ടറുടെ മേൽ കെട്ടിച്ചമക്കുകയും ചെയ്യുന്നു. ഈ കൊലപാതകത്തിനു സാക്ഷികളായിരുന്ന ടോമും ഹക്കിൾബെറിഫിനും ഇൻജൻ ജോയ് തങ്ങളെയും കൊലപ്പെടുത്തുമെന്ന് ഭയന്ന് സത്യം തുറന്നുപറഞ്ഞില്ല.
അതിനുശേഷം കടൽകൊള്ളക്കാരാകുക എന്ന ഉദ്ദേശ്യത്തോടെ ടോമും ഹക്കും ടോമിൻറെ സുഹൃത്ത്‌ ജോയ് ഹാർപറും കൂടി ഒരു ദ്വീപിലേക്ക് ഒളിച്ചോടുന്നു. പുതുതായി ലഭിച്ച സ്വാതന്ത്ര്യം കൂട്ടുകാരോടൊത്ത് ആഘോഷിക്കുന്നതിനിടയിൽ നാട്ടുകാർ തങ്ങൾ മരിച്ചെന്നു കരുതി നദിയിൽ മൃതദേഹങ്ങൾ തിരയുകയാണെന്ന് മൂവരും തിരിച്ചറിഞ്ഞു. ടോം രഹസ്യമായി ഗ്രാമത്തിലെത്തി. അവർ മൂവരും മരിച്ചുവെന്നു കുരുതി ബന്ധുക്കളും മറ്റും അവരുടെ മരണാനന്തര ക്രിയകൾ നടത്തുവാൻ പോകുകയാണെന്ന് അവൻ മനസ്സിലാക്കി. പിന്നീട് തങ്ങളുടെ ശേഷക്രിയാദിനത്തിൽ അവർ ഗ്രാമത്തിൽ പ്രത്യക്ഷപ്പെട്ടു.
നാട്ടിൽ തിരിച്ചെത്തിയ ടോം, സ്കൂളിൽ ബെക്കി അദ്ധ്യാപകന്റെ ഒരു പുസ്തകം നശിപ്പിച്ച കുറ്റം ഏറ്റെടുത്ത് പിന്നെയും ബെക്കിയുടെ ഇഷ്ടം പിടിച്ചുപറ്റുന്നു. കുറ്റബോധം സഹിക്കാനാവാതെ മഫ് പോട്ടറുടെ വിചാരണയിൽ ഇൻജൻ ജോയ്ക്കെതിരെ ടോം സാക്ഷി പറഞ്ഞു. കോടതി മഫ് പോട്ടർക്ക് ജാമ്യം നൽകി. വിചാരണ നടന്നുകൊണ്ടിരിക്കെ ഇൻജൻ ജോയ് കോടതിയിൽ നിന്നും ഒരു ജനലിലൂടെ രക്ഷപ്പെട്ടു.
വേനൽക്കാലത്ത് നിധി തേടി ഒരു ഒറ്റപെട്ട ബംഗ്ലാവിൽ എത്തുന്ന ടോമും ഹക്കും ഇൻജൻ ജോയും കൂട്ടാളിയും കൊള്ളമുതൽ സൂക്ഷിക്കുന്നത് അതേ ബംഗ്ലാവിലാണെന്ന് മനസ്സിലാക്കുകയുണ്ടായി. തുടർന്ന് ഇൻജൻ ജോയുടെ കൊള്ളമുതലായ സ്വർണ്ണം തട്ടിയെടുക്കാൻ തക്കം നോക്കി ഹക്ക് അദ്ദേഹത്തെ എല്ലാ ദിവസവും പിന്തുടരുകയാണ്. ഇതിനിടയിൽ ഒരു ദിവസം ടോം ബെക്കിനോടും സഹപാഠികളോടുമോത്ത് മക്ഡോഗൾസ് ഗുഹയിലേക്ക് വിനോദയാത്ര പോയി. അവിടെവെച്ച് ടോമും ബെക്കും കൂട്ടംതെറ്റി ഗുഹയിലകപ്പെട്ടു. അതേദിനം രാത്രിയിൽ ഡോഗ്ലസ് എന്ന വിധവയെ ആക്രമിക്കാനുള്ള ഇൻജൻ ജോയുടെയും കൂട്ടാളിയുടെയും പദ്ധതി തകർത്ത് ഹക്ക് ഗ്രാമത്തിലെ അജ്ഞാത നായകനായി. ഗുഹയിൽ നിന്നു പുറത്തുകടക്കാനാകാതെ നിർജ്ജലീകരണവും വിശപ്പുമായി വലയുന്ന ടോമും ബെക്കും യാദൃച്ഛികമായി ഇൻജൻ ജോയെ കാണുന്നു. ഇത് പ്രശ്നങ്ങൾ ഗുരുതരമാക്കുമെങ്കിലും ടോം ഗുഹയിൽ നിന്നു പുറത്തുകടക്കാനുള്ള വഴി കണ്ടുപിടിച്ചു. ഇൻജൻ ജോയ് ഒളിത്താവളമായി ഉപയോഗിച്ചിരുന്നത് അതേ ഗുഹയായിരുന്നു. ടോമിനെയും ബെക്കിനെയും കാണാതെ വിഷമത്തിലായിരുന്ന ഗ്രാമീണർ ഇരുവരും തിരിച്ചെത്തിയതോടെ ആഘോഷത്തിമിർപ്പിലായി. ഇൻജൻ ജോയ് ഗുഹയിലുണ്ടെന്നു മനസ്സിലാക്കുന്നതോടെ ന്യായാധിപൻ കൂടിയായ ബെക്കിയുടെ അച്ഛൻ താച്ചർ ഗുഹ അടക്കാൻ ഉത്തരവിട്ടു. ഒരാഴ്ച്ചക്കുശേഷം ടോമും ഹക്കും കൂടി ഗുഹയിൽ കടന്നു ജോയുടെ സ്വർണ്ണം കണ്ടെടുത്തു. അപ്പോഴേക്കും ഗുഹാമുഖം അടച്ചതിനാൽ പുറത്തിറങ്ങാൻ കഴിയാതെ ഇൻജൻ ജോയ് വിശപ്പ്‌ സഹിക്കാനാകാതെ മരിച്ചുപ്പോയി. പിന്നീട് ഡോഗ്ലസ് വിധവ ഹക്കിനെ ദത്തെടുത്തു. ആദ്യം അതിനോട് ഹക്ക് എതിർപ്പ് പ്രകടിപ്പിക്കുമെങ്കിലും ഡോഗ്ലസിൻറെ കൂടെപ്പോയാൽ തൻറെ കൊള്ളസംഘത്തിൽ ചേർക്കാമെന്ന് ടോം വാക്കുകൊടുക്കുന്നതോടെ ഹക്ക് സമ്മതിക്കുന്നു.
അവലംബം
വർഗ്ഗം:അമേരിക്കൻ നോവലുകൾ
ക്രിസ്റ്റിൻ ലുൻഡ്
ഐക്യരാഷ്ട്രസഭയുടെ സമാധാന സംരക്ഷണ സേന ദൗത്യത്തിന്റെ മേധാവിയായി നിയമിതയായ ആദ്യ വനിതയാണ് നോർവെയിൽ നിന്നുളള മേജർ ജനറൽ ക്രിസ്റ്റിൻ ലുൻഡ്.2014 ആഗസ്റ്റിൽ ഇവർ ചുമതലയേറ്റു. വർഗ്ഗം:സൈനികർ വർഗ്ഗം:1958-ൽ ജനിച്ചവർ വർഗ്ഗം:മേയ് 16-ന് ജനിച്ചവർ വർഗ്ഗം:ഐക്യരാഷ്ട്രസഭ
എബെലെ ഒകാരോ
ഒരു നൈജീരിയൻ നടിയും ചലച്ചിത്ര നിർമ്മാതാവുമാണ് എബെലെ ഒക്കാരോ ഒനിയുകെ (ജനനം 19 ജനുവരി 1964)
ആദ്യകാല ജീവിതവും വിദ്യാഭ്യാസവും
1964 ജനുവരി 19-ന് ലണ്ടനിൽ ജനിച്ച് വളർന്ന എബെലെ ഒകാരോ നൈജീരിയയിലെ എനുഗുവിലാണ്. സാന്താ മരിയ പ്രൈമറി സ്‌കൂളിൽ പഠിക്കുമ്പോൾ അവർ അഭിനയം ആരംഭിച്ചു. കൂടാതെ ഹോളി റോസറി സെക്കൻഡറി സ്‌കൂളിലെ എൻസുക്കയുടെ ക്വീൻ സ്‌കൂളിലും തുടർന്നു. തുടക്കത്തിൽ അവർ ക്രോസ് റിവർ സ്റ്റേറ്റിലെ കലബാർ സർവകലാശാലയിൽ വിദ്യാഭ്യാസത്തിൽ പഠനം ആരംഭിച്ചു. എന്നാൽ പിന്നീട് നാടക കലകളോടുള്ള അവരുടെ അഭിനിവേശം വിജയിക്കുകയും തിയേറ്റർ ആർട്‌സിൽ ബിരുദം നേടുകയും ചെയ്തു. ഒകാരോയുടെ അമ്മ ഒരു ടെലിവിഷൻ പ്രൊഡ്യൂസറും അവരുടെ അച്ഛൻ ഒരു എഞ്ചിനീയറും കലയിലും സാഹിത്യത്തിലും വലിയ താൽപ്പര്യമുള്ളയാളുമാണ്.
കരിയർ
യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, ഒകാരോ നൈജീരിയൻ ടെലിവിഷൻ അതോറിറ്റിയുടെ നാഷണൽ യൂത്ത് സർവീസ്ൽ സേവനമനുഷ്ഠിച്ചു. അതിൽ അവർ ചില ടെലിവിഷൻ അവതരണങ്ങൾ നടത്തി. എന്നിരുന്നാലും, യൂത്ത് സർവീസിന് ശേഷം, നൈജീരിയൻ സിനിമാ വ്യവസായത്തിൽ (നോളിവുഡ് എന്നറിയപ്പെടുന്നു) അഭിനയിക്കുന്നതിന് മുമ്പ് അവർ ലാഗോസിലെ ഒരു എംബസിയിലും പിന്നീട് ഒരു ബാങ്കിലും ജോലി ചെയ്തു.
2014-ൽ, മ്യൂസിക്കൽ വിസ്‌പേഴ്‌സ് എന്ന സിനിമ ഒകാരോ നിർമ്മിക്കുകയും അഭിനയിക്കുകയും ചെയ്തു. ഇത് ഓട്ടിസം ബാധിച്ച കുട്ടികളെ സ്‌നേഹത്തോടെ പരിപാലിക്കണമെന്ന് വാദിക്കുന്നു. മറ്റ് പ്രമുഖ നൈജീരിയൻ അഭിനേതാക്കളെ പ്രത്യേകിച്ചും ചിയോമ ചുക്വുക, കാലു ഇകെഗ്വു എന്നിവരെ ഇതിൽ അവതരിപ്പിക്കുന്നു.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1964-ൽ ജനിച്ചവർ
എനിക്കു ഞാൻ സ്വന്തം
1979-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് എനിക്ക് ഞാൻ സ്വന്തം, പി. ചന്ദ്രകുമാർ സംവിധാനം ചെയ്ത് എം. മണി നിർമ്മിച്ചത്. മധു, ജഗതി ശ്രീകുമാര്, ജോസ്, ശുഭ എന്നിവരാണ് ചിത്രത്തിലെ അഭിനേതാക്കള്. ബിച്ചു തിരുമലയും സത്യൻ അന്തിക്കാടും ചേർന്ന് എഴുതിയ വരികൾക്ക് ശ്യാം സംഗീതം പകർന്നു. .
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:സത്യൻ അന്തിക്കാട്-ശ്യാം ഗാനങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:ഡോ.ബാലകൃഷ്ണൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
ഹിരോഷിമാ പീസ് മെമ്മോറിയൽ പാർക്ക്
ജപ്പാനിലെ ഹിരോഷിമയിൽ സ്ഥിതിചെയ്യുന്ന ഒരു ഉദ്യാനമാണ് ഹിരോഷിമാ ശാന്തിസ്മാരക ഉദ്യാനം അഥവാ ഹിരോഷിമാ പീസ് മെമ്മോറിയൽ പാർക്ക് (Hiroshima Peace Memorial Park (広島平和記念公園)). 1945 ഓഗസ്റ്റ് 6-ന് ഹിരോഷിമയിൽ ആദ്യമായി അണുബോംബ് പ്രയോഗിച്ചതിനെത്തുടർന്ന് മരണമടഞ്ഞ 1,40,000-ത്തോളം ആളുകളുടെ ഓർമ്മയ്ക്കായാണ് ഉദ്യാനം നിർമ്മിച്ചിരിക്കുന്നത്. ആണവായുധങ്ങൾ സൃഷ്ടിക്കുന്ന ഭീകരാന്തരീക്ഷത്തെ ഓർമ്മിപ്പിക്കുന്ന ഈ ഉദ്യാനം സമാധാനത്തിന്റെ പ്രതീകമായി നിലകൊള്ളുന്നു.
ഏറെ വർഷങ്ങൾക്കു മുമ്പ് അനേകം വ്യാപാര കേന്ദ്രങ്ങളും ജനവാസ കേന്ദ്രങ്ങളും ഉണ്ടായിരുന്ന ഈ പ്രദേശം അണുവിസ്ഫോടനത്തെ തുടർന്ന് തരിശു നിലമായി മാറി. അണുബോംബ് വീണ അതേ സ്ഥലത്തു തന്നെയാണ് ഉദ്യാനം നിർമ്മിച്ചിരിക്കുന്നത്. ജാപ്പനീസ് വാസ്തുശില്പിയായ കെൻസോ ടാംഗെയാണ് ഉദ്യാനം രൂപകല്പന ചെയ്തത്. സമാധാന സന്ദേശങ്ങൾ പ്രചരിപ്പിക്കുന്ന നിരവധി സ്മാരകങ്ങളും മ്യൂസിയങ്ങളും പഠനകേന്ദ്രങ്ങളുമാണ് ഇവിടെയുള്ളത്. വർഷം തോറും ലക്ഷക്കണക്കിനാളുകൾ ഉദ്യാനം സന്ദർശിക്കുവാനെത്തുന്നു. എല്ലാ വർഷവും ഓഗസ്റ്റ് 6-ന് ഹിരോഷിമാ ദിനത്തിൽ ഇവിടെ ചില പ്രത്യേക പരിപാടികൾ നടക്കാറുണ്ട്.
ഹിരോഷിമയിലെ ആറ്റംബോംബ് പ്രയോഗം
1945 ഓഗസ്റ്റ് 6-ന് രാവിലെ 8.15-ന് ഹിരോഷിമയിൽ വച്ച്  മനുഷ്യർക്കു നേരെ ആദ്യമായി ആറ്റംബോംബ് ആക്രമണം നടന്നു. രണ്ടാം ലോക മഹായുദ്ധകാലത്ത് ജപ്പാനെ പരാജയപ്പെടുത്തുന്നതിനായി അമേരിക്ക കണ്ടെത്തിയ അവസാന മാർഗ്ഗമായിരുന്നു അണുവായുധ പ്രയോഗം. 1945 ജൂലൈ 25-ന് അമേരിക്കൻ വ്യോമസേനയുടെ പസഫിക് മേഖലാ കമാൻഡർ ജനറലായ കാൾ സ്പാർട്സിന് ജപ്പാനിലെ രണ്ടു നഗരങ്ങളിൽ ആറ്റംബോംബ് പ്രയോഗിക്കാനുള്ള നിർദ്ദേശം ലഭിക്കുകയായിരുന്നു. 40,000-ത്തോളം ജാപ്പനീസ് സൈനികർ പ്രവർത്തിക്കുന്ന സെക്കൻഡ് ജനറൽ ആർമിയുടെ ആസ്ഥാന മന്ദിരം സ്ഥിതിചെയ്യുന്ന ഹിരോഷിമാ നഗരത്തെയാണ് ബോംബിടാനായി ആദ്യം തിരഞ്ഞെടുത്തത്. അമേരിക്കൻ വ്യോമസേനയുടെ ബി-29 ബോംബർ വിമാനമായ എനോല ഗേ (Enola Gay)യിൽ നിന്നാണ് ബോംബ് പ്രയോഗിച്ചത്. ലിറ്റിൽ ബോയി എന്നായിരുന്നു ബോംബിന്റെ പേര്. യുറേനിയം 235 ഐസോടോപ്പിനെ ലെഡ് കൊണ്ട് ആവരണം ചെയ്തു നിർമ്മിച്ച ഈ ബോംബിന് 12,500 ടൺ ടി.എൻ.ടി.യുടെ പ്രഹരശേഷിയുണ്ടായിരുന്നു. ഹിരോഷിമ നഗരത്തെ ഏതാണ്ട് പൂർണ്ണമായും നശിപ്പിച്ചു കളഞ്ഞ സ്ഫോടനത്തിൽ 1,40,000-ത്തോളം പേരാണ് ദാരുണമായി കൊല്ലപ്പെട്ടത്. യുദ്ധത്തിനുശേഷം 1950 മുതൽ 1964 വരെയുള്ള വർഷങ്ങളിലാണ് ശാന്തിസ്മാരക ഉദ്യാനത്തിന്റെ നിർമ്മാണം നടന്നത്.
ഹിരോഷിമയിലെ ശാന്തിസ്മാരകം
ഹിരോഷിമയിലെ അണുബോംബ് പ്രയോഗത്തെ അതിജീവിച്ച ഹിരോഷിമാ പ്രീഫെക്ചുറൽ ഇൻഡസ്ട്രിയൽ പ്രൊമോഷൻ ഹാൾ എന്ന കെട്ടിടത്തെ ഹിരോഷിമാ ശാന്തിസ്മാരകം (പീസ് മെമ്മോറിയൽ) എന്ന പേരിൽ സംരക്ഷിച്ചുവരുന്നു. അണുവായുധ പ്രയോഗത്തിൽ നിന്നുണ്ടാകുന്ന നാശനഷ്ടങ്ങളെ പ്രതിനിധീകരിക്കുന്ന ഈ കെട്ടിടത്തെ സമാധാനത്തിന്റെ പ്രതീകമായും കണക്കാക്കുന്നു. ഇവിടെ വരുന്ന സന്ദർശകർ ഇതിനെ ഒരു പവിത്രസ്ഥാനമായാണ് കരുതുന്നത്. 1996 ഡിസംബർ 7-ന് ഈ സ്മാരകത്തെ യുനെസ്‌കോയുടെ ലോക പൈതൃക സ്ഥാനങ്ങളുടെ പട്ടികയിൽ ഉൾപ്പെടുത്തി.
കുട്ടികളുടെ ശാന്തിസ്മാരകം
അണുബോംബ് പ്രഹരത്തിനിരയായ കുട്ടികൾക്കു വേണ്ടി ഉദ്യാനത്തിൽ നിർമ്മിച്ചിരിക്കുന്ന സ്മാരകമാണ് ചിൽഡ്രൻസ് പീസ് മോണ്യുമെന്റ് (കുട്ടികളുടെ ശാന്തിസ്മാരകം). കടലാസുകൊണ്ട് ഉണ്ടാക്കിയ ഒരു കൊക്കിനെ കൈയ്യിൽ വച്ചുകൊണ്ടു നിൽക്കുന്ന പെൺകുട്ടിയുടെ പ്രതിമയാണ് ഇവിടുത്തെ പ്രധാന ആകർഷണം. സഡാകോ സസാക്കി എന്ന പെൺകുട്ടിയുടെ യഥാർത്ഥ ജീവിതകഥയെ ആസ്പദമാക്കിയാണ് പ്രതിമ നിർമ്മിച്ചിരിക്കുന്നത്. സ്ഫോടനത്തിനു ശേഷമുണ്ടായ അണുവികിരണമേറ്റാണ് സസാക്കി മരിച്ചത്. കടലാസുകൊണ്ട് ആയിരം കൊക്കുകളെ ഉണ്ടാക്കിയാൽ മരണത്തിൽ നിന്ന് രക്ഷപ്പെടാൻ കഴിയുമെന്ന് അവൾ വിശ്വസിച്ചിരുന്നു. ഈ കടലാസു കൊക്കുകളെ 'സഡാകോ കൊക്കുകൾ' എന്നാണ് വിളിക്കുന്നത്. സ്മാരകം സന്ദർശിക്കാനെത്തുന്ന കുട്ടികൾ പ്രതിമയ്ക്കു സമീപം സഡാകോ കൊക്കുകൾ തയ്യാറാക്കി വയ്ക്കാറുണ്ട്.
റെസ്റ്റ് ഹൗസ്
അണുബോംബ് പ്രയോഗത്തിനിരയായ മറ്റൊരു കെട്ടിടമാണ് റെസ്റ്റ് ഹൗസ്. 1929-ൽ നിർമ്മിച്ച ഈ കെട്ടിടം ഇന്ധന ശേഖരണത്തിനും വിതരണത്തിനും വേണ്ടിയാണ് ഉപയോഗിച്ചിരുന്നത്. സ്ഫോടനം നടന്നപ്പോൾ കെട്ടിടത്തിലെ ഇന്ധനശേഖരം മുഴുവൻ കത്തിനശിച്ചു. കെട്ടിടത്തിന്റെ കോൺക്രീറ്റു കൊണ്ടു നിർമ്മിതമായ അടിത്തറ മാത്രമാണ് നശിക്കാതെ നിന്നത്. ഈ അടിത്തറയെ അതേപടി സംരക്ഷിച്ചുവരുന്നു. ഇപ്പോൾ ഇതിനു മുകളിലായി പുതിയ കെട്ടിടം നിർമ്മിച്ചിട്ടുണ്ട്‌. ഹിരോഷിമാ മുൻസിപ്പൽ ഗവൺമെന്റിനാണ് ഇതിന്റെ സംരക്ഷണച്ചുമതല.
ഹിരോഷിമാ ശാന്തിസ്മാരക മ്യൂസിയം
ഉദ്യാനത്തിലെ പ്രധാനപ്പെട്ട മ്യൂസിയമാണ് ഹിരോഷിമാ ശാന്തിസ്മാരക മ്യൂസിയം. ഈ മ്യൂസിയം ഹിരോഷിമയിലെ അണുബോംബ് പ്രയോഗത്തെപ്പറ്റിയുള്ള വിശദാംശങ്ങൾ നൽകുന്നു. ബോംബുകളെക്കുറിച്ചും അവയുടെ പ്രയോഗം മൂലമുണ്ടാകുന്ന പ്രശ്നങ്ങളെക്കുറിച്ചും ബോധവൽക്കരണം നൽകുന്ന ചിത്രങ്ങളും ഇവിടെ പ്രദർശിപ്പിച്ചിട്ടുണ്ട്.
ഇന്റർനാഷണൽ കോൺഫെറൻസ് സെന്റർ ഹിരോഷിമ
ഹിരോഷിമാ ശാന്തിസ്മാരക മ്യൂസിയത്തിന്റെ പടിഞ്ഞാറ് വശത്തായി ഹിരോഷിമാ ഇന്റർനാഷണൽ കോൺഫെറൻസ് സെന്റർ സ്ഥിതിചെയ്യുന്നു.
ഹിരോഷിമാ നാഷണൽ പീസ് മെമ്മോറിയൽ ഹാൾ
അണുബോംബ് പ്രയോഗത്തിൽ കൊല്ലപ്പെട്ടവരുടെ ഓർമ്മയ്ക്കായി ജാപ്പനീസ് സർക്കാർ ഇവിടെ നിർമ്മിച്ച കെട്ടിടമാണ് ഹിരോഷിമാ നാഷണൽ പീസ് മെമ്മോറിയൽ ഹാൾ. കൊല്ലപ്പെട്ടവരുടെ വിവരങ്ങൾ പ്രദർശിപ്പിച്ചിരിക്കുന്ന ഭാഗമാണ് പ്രധാന ആകർഷണം. ഇതുകൂടാതെ സെമിനാർ റൂം, ഹാൾ ഓഫ് റിമെമ്പ്രൻസ്, ഗ്രന്ഥശാലകൾ എന്നിവയുമുണ്ട്‌. കൊല്ലപ്പെട്ടവരുടെ ഓർമ്മയ്ക്കായി 1,40,000 ടൈലുകൾ കൊണ്ടു നിർമ്മിച്ചതാണ് ഹാൾ ഓഫ് റിമെമ്പ്രൻസ്.
മെമ്മോറിയൽ സെനോടഫ്
ഉദ്യാനത്തിന്റെ മധ്യഭാഗത്തുള്ള ഒരു സ്മാരകമാണ് മെമ്മോറിയൽ സെനോടഫ്. സ്ഫോടനത്തിൽ കൊല്ലപ്പെട്ടവരുടെ പേരുകൾ ഇവിടെ ആലേഖനം ചെയ്തിട്ടുണ്ട്. 1952 ഓഗസ്റ്റ് 6-നാണ് ഇതു നിർമ്മിച്ചത്. ഇവിടെ ജാപ്പനീസ് ഭാഷയിൽ "安らかに眠って下さい 過ちは 繰返しませぬから" എന്നു രേഖപ്പെടുത്തിയിട്ടുണ്ട്. ഇവിടെയുള്ള എല്ലാ ആത്മാക്കളും സമാധാനത്തോടെ വിശ്രമിക്കട്ടെ.... നമ്മൾ ഈ തെറ്റ് ഇനി ആവർത്തിക്കുകയില്ല... എന്നാണ് ഈ വാചകത്തിന്റെ അർത്ഥം.
സമാധാന ജ്യോതി
അണുബോംബ് പ്രയോഗത്തിനിരയായവരുടെ ഓർമ്മയ്ക്കായി ഇവിടെ ഒരു ദീപം കെടാതെ സൂക്ഷിച്ചിട്ടുണ്ട്. 1964 മുതൽ ഈ സമാധാന ജ്യോതി അണയാതെ കത്തിക്കൊണ്ടിരിക്കുകയാണ്. ഭൂമിയിലുള്ള എല്ലാ അണുവായുധങ്ങളും നീക്കം ചെയ്യുന്നതു വരെയും ദീപം കെടാതെ സൂക്ഷിക്കാനാണ് തീരുമാനിച്ചിരിക്കുന്നത്.
സമാധാനത്തിന്റെ മണിനാദം
ഹിരോഷിമാ ശാന്തിസ്മാരക ഉദ്യാനത്തിൽ മൂന്ന് ബെല്ലുകളുണ്ട്. ഇതിലെ ചെറിയ മണി പീസ് മെമ്മോറിയൽ ചടങ്ങിൽ മാത്രമേ മുഴക്കുകയുള്ളൂ. ഹിരോഷിമാ ശാന്തിസ്മാരക മ്യൂസിയത്തിന്റെ കിഴക്കുവശത്താണ് ഈ മണിയുള്ളത്. കുട്ടികളുടെ ശാന്തിസ്മാരകത്തിനു സമീപമുള്ള മണിയാണ് സഞ്ചാരികളുടെ ശ്രദ്ധയാകർഷിക്കുന്നത്. ലോക സമാധാനത്തിനു വേണ്ടി ഇവിടുത്തെ മണി എപ്പോഴും മുഴങ്ങിക്കൊണ്ടേയിരിക്കുന്നു. 1964-ൽ നിർമ്മിച്ച ഈ മണിയുടെ ഉപരിതലത്തിൽ ലോക ഭൂപടം ആലേഖനം ചെയ്തിരിക്കുന്നു. ഇതു കൂടാതെ സ്വയം നിങ്ങളെ അറിയുക എന്ന വാചകം ജാപ്പനീസ്, ഗ്രീക്ക്, സംസ്കൃതം തുടങ്ങി ഭാഷകളിൽ രേഖപ്പെടുത്തിയിട്ടുണ്ട്.
അറ്റോമിക് ബോംബ് മെമ്മോറിയൽ മൗണ്ട്
സ്ഫോടനത്തിൽ കൊല്ലപ്പെട്ട 70,000-ത്തോളം പേരുടെ ചിതാഭസ്മം അടക്കം ചെയ്തിരിക്കുന്ന പുൽമേടാണ് അറ്റോമിക് ബോംബ് മെമ്മോറിയൽ മൗണ്ട്.
സെനോടഫ് ഫോർ കൊറിയൻ വിക്ടിംസ്
ഹിരോഷിമയിലും നാഗസാക്കിയിലും അണുവായുധ പ്രഹരത്തിൽ കൊല്ലപ്പെട്ട കൊറിയൻ വംശജർക്കായി പ്രത്യേകം തയ്യാറാക്കിയിരിക്കുന്ന സ്മാരകമാണിത്. ഏതാണ്ട് 45,000-ത്തോളം കൊറിയൻ വംശജരാണ് കൊല്ലപ്പെടുകയോ അണുവികിരണമേൽക്കുകയോ ചെയ്തത്. സ്മാരകത്തിൽ കൊറിയൻ ദേശീയ ചിഹ്നങ്ങൾ രേഖപ്പെടുത്തിയിട്ടുണ്ട്.
ശാന്തി കവാടങ്ങൾ
2005-ൽ നിർമ്മിച്ച ഈ സ്മാരകത്തിന് സവിശേഷമായ പത്തു വാതിലുകളുണ്ട്. ഓരോ വാതിലിനും 9 മീറ്റർ ഉയരവും 2.6 മീറ്റർ വീതിയുമുണ്ട്. ഇവയിൽ സമാധാനം എന്ന വാക്ക് 49 ഭാഷകളിൽ ആലേഖനം ചെയ്തിരിക്കുന്നു. ഇതിലെ ഒമ്പതു കവാടങ്ങൾ നരകത്തിലെ ഒമ്പതു വലയങ്ങളെ സൂചിപ്പിക്കുന്നു. അണുവായുധ പ്രഹരമേറ്റ് നരകമായിത്തീർന്ന ഹിരോഷിമയെയാണ് പത്താമത്തെ വാതിൽ പ്രതിനിധീകരിക്കുന്നത്.
വിദ്യാർത്ഥികൾക്കായുള്ള സ്മാരകം
സ്ഫോടനത്തിൽ കൊല്ലപ്പെട്ട പതിനായിരത്തോളം വിദ്യാർത്ഥികളുടെ ഓർമ്മയ്ക്കായി 1967 മേയിൽ നിർമ്മിച്ച സ്മാരകമാണിത്. അഞ്ച് നിലകളുള്ള ഈ കെട്ടിടത്തിന് 12 മീറ്റർ ഉയരമുണ്ട്. സമാധാനത്തിന്റെ പ്രതീകമായ വെള്ളരിപ്രാവുകളെ ഇവിടെ വളർത്തുന്നു.
മറ്റു സ്മാരകങ്ങൾ
ഉദ്യാനത്തിലെ മറ്റു സ്മാരകങ്ങൾ. (ചില പേരുകൾ ഇംഗ്ലീഷിൽ തന്നെ നൽകിയിരിക്കുന്നു)
ലാന്റേൺ ചടങ്ങ്
സ്ഫോടനത്തിൽ കൊല്ലപ്പെട്ടവരുടെ ആത്മശാന്തിക്കായി സമാധാന സന്ദേശങ്ങൾ രേഖപ്പെടുത്തിയ റാന്തൽ വിളക്കുകൾ (ലാന്റേൺ) മോട്ടോയസു നദിയിലേക്ക് ഒഴുക്കിവിടുന്ന ചടങ്ങാണിത്.
ഹിരോഷിമയിലെ പുഷ്പോത്സവം
എല്ലാവർഷവും മേയ് മാസം ഉദ്യാനത്തിൽ വച്ച് പുഷ്പോത്സവം (ഹിരോഷിമാ ഫ്ലവർ ഫെസ്റ്റിവൽ) നടത്താറുണ്ട്. മഞ്ഞുകാലത്ത് ഹിരോഷിമാ ഡ്രീമിനേഷൻ എന്ന പരിപാടിയും സംഘടിപ്പിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:ജപ്പാനിലെ വിനോദസഞ്ചാരകേന്ദ്രങ്ങൾ
കളർകോട്
കളർകോട് ആലപ്പുഴ ജില്ലയിലെ അമ്പലപ്പുഴ താലൂക്കിലെ ഒരു ഗ്രാമമാകുന്നു. അമ്പലപ്പുഴ നോർത്ത് ഗ്രാമ പഞ്ചായത്തിൽപ്പെട്ട സ്ഥലമാണ്. ആലപ്പുഴ പട്ടണത്തിൽനിന്നും 4 കിലോമീറ്റർ മാത്രം അകലെയാണീ സ്ഥലം.
ഭാഷ
മലയാളം ആണ് പ്രാദേശികഭാഷ.
ഗതാഗതം
ഏറ്റവും അടുത്ത പ്രധാന റെയിൽവേ സ്റ്റേഷൻ 5 കി. അകലെയുള്ള ആലപ്പുഴ ആണ്. പുന്നപ്ര സ്റ്റേഷനും അടുത്താണ്. കളർകോട് ആരംഭിച്ച് കൊമ്മാടിയിൽ അവസാനിക്കുന്ന എലിവേറ്റഡ് ഹൈവേ ഉൾപ്പെടുന്ന ആലപ്പുഴ ബൈപ്പാസ് ആലപ്പുഴയുടെ ഗതാഗത പ്രശ്നങ്ങൾക്ക് പരിഹാരമാകും.
ഭരണം
കളർകോട് അമ്പലപ്പുഴ നിയമസഭാ മണ്ഡലത്തിൽപ്പെട്ടതാണ്. ആലപ്പുഴ ലോകസഭാ മണ്ഡലത്തിലാണ് ഈ ഗ്രാമം പെടുന്നത്.
മതം
കളർകോട് മഹാദേവർ ക്ഷേത്രം പ്രസിദ്ധമാണ്.
പിൻകോഡ്
കളർകോട് സനാതനപുരം: 688003
ബിനോദ് ബിഹാരി ചൗധരി
ഇന്ത്യൻ സ്വാതന്ത്ര്യസമരത്തിലെ ഒരു പ്രധാന മുന്നേറ്റമായ ചിറ്റഗോങ് ആയുധപ്പുര ആക്രമണക്കേസിലെ നായകരിൽ ഒരാളും വിപ്ലവകാരിയുമായിരുന്നു ബിനോദ് ബിഹാരി ചൗധരി (10 ജനുവരി 1911 - 10 ഏപ്രിൽ 2013).
ജീവിതരേഖ
അഭിഭാഷകനായിരുന്ന കാമിനി കുമാർ ചൗധരിയുടെയും റോമാ റാണി ചൗധരിയുടെയും മകനായി ഇപ്പോഴത്തെ ബംഗ്ലാദേശിലെ ചിറ്റഗോങിൽ ജനിച്ചു. സ്കോളർഷിപ്പോടെ മട്രിക്കുലേഷൻ പരീക്ഷ പാസായി. സ്കൂൾ പഠനകാലത്തുതന്നെ സ്യാതന്ത്ര സമര പ്രവർത്തനങ്ങളിൽ ആകൃഷ്ടനായ ബിനോദ് ബ്രിട്ടീഷ് വിരുദ്ധ വിപ്ലവ ഗ്രൂപ്പായ ജുഗോന്തറിൽ ചേർന്നു പ്രവർത്തിച്ചു.ഇക്കാലത്താണ് ആയുധപ്പുര ആക്രമണത്തിന്റെ നായകനായിരുന്ന സ്വാതന്ത്ര്യസമരസേനാനി "മാസ്റ്റർ ദാ" (സൂര്യ സെൻ)യുടെ ഇന്ത്യൻ റിപ്പബ്ലിക്കൻ ആർമിയിൽ അംഗമാകുന്നത്. പ്രീതി ലതാ വടേദാർ, കൽപ്പന ദത്ത, കാളിപാദ ചക്രവർത്തി, അംബികാ ചക്രവർത്തി, താരകേശ്വർ ചക്രവർത്തി എന്നിവരോടൊപ്പം ചിറ്റഗോങ് ആയുധപ്പുര ആക്രമണത്തിന്റെ മുന്നണിയിലുണ്ടായിരുന്ന ഇദ്ദേഹത്തിന് ഇതിൽ കഴുത്തിന് ഗുരുതരമായി പരിക്കേറ്റു. ബ്രിട്ടീഷുകാർ രജപുത്താനയിൽ ജയിലിലാക്കി. ബിരുദ -ബിരുദാനന്ദര പഠനങ്ങളെല്ലാം തടവറയിലായിരുന്നു.പിന്നീട് നിയമത്തിൽ ബിരുദമെടുത്തു.
സ്വാതന്ത്ര്യലബ്ദിക്കുശേഷം കിഴക്കൻ പാകിസ്താനിൽ താമസമാക്കി. 1947ൽ അദ്ദേഹം പ്രവിശ്യാ സഭയിലേക്ക് തെരഞ്ഞെടുക്കപ്പെട്ടിരുന്നു. 1954 വരെ ആ സ്ഥാനത്ത് തുടർന്നു. 1954ൽ അവിടെ നടന്ന മാതൃഭാഷാ പ്രക്ഷോഭത്തിലും 1971ൽ നടന്ന ബംഗ്ലാദേശ് വിമോചനപോരാട്ടത്തിലും സജീവമായിരുന്നു. ബംഗ്ലാദേശ് സ്വതന്ത്രമായശേഷം സർക്കാർ അദ്ദേഹത്തിന് ദേശീയ ബഹുമതി നൽകി ആദരിച്ചു.
പുറം കണ്ണികൾ
വർഗ്ഗം:1911-ൽ ജനിച്ചവർ വർഗ്ഗം: 2013-ൽ മരിച്ചവർ വർഗ്ഗം:ജനുവരി 10-ന് ജനിച്ചവർ വർഗ്ഗം:ഏപ്രിൽ 10-ന് മരിച്ചവർ
വർഗ്ഗം:സ്വാതന്ത്ര്യസമരസേനാനികൾ
ഇന്ത്യയുടെ കേന്ദ്രബജറ്റ്
ഇന്ത്യയുടെ വാർഷിക ബജറ്റാണ് കേന്ദ്ര ബജറ്റ് എന്ന് പൊതുവിൽ അറിയപ്പെടുന്ന വാർഷിക ധനകാര്യപ്രസ്താവന. ഭരണഘടനയുടെ അനുഛേദം 112 അനുസരിച്ച് ഓരോ വർഷവും  ഇന്ത്യൻ പാർലമെണ്ടിൻറെ ഇരുസഭകളുടെയും മുന്നിൽ ബജറ്റ് വയ്ക്കനമെന്നുണ്ട്. രാഷ്ട്രത്തിൻറെ ധനകാര്യമണ്ഡലത്തിൻറെ നേതാവായ ധനകാര്യമന്ത്രിയുടെ സഹായത്തോടെയാണ് രാഷ്ട്രപതി ഇപ്രകാരം ചെയ്യുന്നത്.2016 വരെ എല്ലാവർഷവും ഫെബ്രുവരിയിലെ അവസാനത്തെ പ്രവൃത്തിദിവസമാണ് കേന്ദ്ര ധനകാര്യമന്ത്രി പാർലമെന്റിൽ ബജറ്റ് അവതരിപ്പിച്ചിരുന്നത്.എന്നാൽ 2017 മുതൽ ഫെബ്രുവരിയിലെ ആദ്യ ദിനം(ഫെബ്രുവരി 1)ആണ് ബജറ്റ് അവതരിപ്പിക്കുന്നത്.ഇന്ത്യയിൽ സാമ്പത്തിക വർഷം ആരംഭിക്കുന്ന ഏപ്രിൽ ഒന്നിന് കേന്ദ്ര ബജറ്റ് നടപ്പിൽവിൽ വരുന്നു. അതിനു മുമ്പായി ബജറ്റ് പാർലമെണ്ടിൻറെ ഇരുസഭകളിലും വോട്ടെടുപ്പോടെ പാസ്സാക്കേണ്ടതുണ്ട്.
ചരിത്രം
ബ്രിട്ടിഷ് ഇന്ത്യയിൽ 1860 ഫിബ്രുവരി 18 നാണ് ആദ്യത്തെ ബജറ്റ് അവതരിപ്പിക്കുന്നത്. വൈസ്രോയിയുടെ ഇന്ത്യൻ കൌൺസില്ലിലെ ധനകാര്യ അംഗമായ ജെയിംസ് വിത്സൺ ആണ് ആദ്യത്തെ ബജറ്റ് തയ്യാറാക്കി അവതരിപ്പിച്ചത്. പിന്നീട് 1909 ലെ മിൻറോ-മോർലി ഭരണപരിഷ്ക്കാരം അനുസരിച്ച് എല്ലാ വർഷത്തിലെയും ആദ്യപാദത്തിൽ നിയമനിർമ്മാണ സഭയിൽ ധനകാര്യ അംഗം ബജറ്റ് അവതരിപ്പിക്കണമെന്നും അത് ചർച്ചകൾക്ക് വിധേയമാക്കണമെന്നും വ്യവസ്ഥ ചെയ്തു. തുടക്കത്തിൽ പൊതുബജറ്റിൻറെ ഭാഗമായിരിന്ന റയിൽ ബജററ്റ് അക്വർത്ത് കമ്മറ്റിയുടെ ശുപാർശ അനുസരിച്ച് 1924 ൽ വേർപെടുത്തി. സ്വതന്ത്ര ഇന്ത്യയിലും ഇതേ രീതി തന്നെയാണ് അനുവർത്തിച്ചുവരുന്നത്. എന്നാൽ 2017 മുതൽ റെയിൽ ബജറ്റ് പൊതുബജറ്റിൽ ലയിപ്പിക്കുന്നതിനെക്കുറിച്ച് പഠിക്കാൻ ഒരു അഞ്ചംഗ കമ്മിറ്റിയെ ചുമതലപ്പെടുത്തിയിട്ടുണ്ട്. സ്വതന്ത്ര ഇന്ത്യയിലെ ആദ്യത്തെ കേന്ദ്ര ബജറ്റ് അവതരിപ്പിച്ചത് ഇന്ത്യയുടെ ആദ്യ ധനകാര്യമന്ത്രി ആയിരുന്ന ആർ.കെ. ഷണ്മുഖം ചെട്ടി ആണ്. 1964 ഫെബ്രുവരി 29 ന്ഇ ബജറ്റ്ന്ത്യ അവതരിപ്പിച്ച മൊറാർജി ദേശായി ആണ് ജന്മദിനത്തിൽ ബജറ്റ്ൽ അവതരിപ്പിച്ച ഏക വ്യക്തി. ബജറ്റ് അവതരിപ്പിച്ച ഏക വനിതയാണ്‌ ഇന്ദിരാഗാന്ധി.
ബജറ്റ്
ബജറ്റിൽ ഉൾക്കൊള്ളിച്ചിട്ടുള്ള ചെലവുകൾ രണ്ട് പ്രത്യേക ഭാഗങ്ങളായി വിഭജിക്കപ്പെട്ടിരിക്കുന്നു. കൺസോളിഡേറ്റട് ഫണ്ട് ഓഫ് ഇന്ത്യയിൽ ചേർത്തിട്ടുള്ള വോട്ടുചെയ്യേണ്ട ആവശ്യമില്ലാത്ത ചെലവുകളും വോട്ടുചെയ്യേണ്ട ആവശ്യമുള്ള ചെലവുകളും ആണ് അവ. വോട്ടുചെയ്യേണ്ട ആവശ്യമില്ലാത്ത ചെലവുകൾ താഴെ പറയുന്നവയാണ്. ഭരണഘടനയനുസരിച്ച്, ഉത്തരവാദപ്പെട്ടിട്ടുള്ള ഇനങ്ങളെന്ന നിലയ്ക്ക് ഈ ചെലവിനങ്ങൾ പാർലമെൻറ് വോട്ടുചെയ്ത് പാസ്സാക്കേണ്ടതില്ലെങ്കിലും ഇരുസഭകൾക്കും അതിൽ ഏതിനെക്കുറിച്ചും ചർച്ച ചെയ്യാം. വോട്ടുചെയ്യേണ്ട ആവശ്യമുള്ള ചെലവുകളെ സമ്പന്ധിച്ചിടത്തോളം അടങ്കൽ തുകകൾ ഗ്രാൻറിനുവേണ്ടിയുള്ള ഡിമാൻറ് രൂപത്തിൽ ലോകസഭയുടെ മുമ്പിൽ വയ്ക്കണം. ഈ ഡിമാൻറുകളെ സഭയ്ക്ക് സ്വീകരിക്കുവാനോ തള്ളുവാനോ അധികാരമുണ്ട്.
അവലംബം
വർഗ്ഗം:ഇന്ത്യയുടെ സമ്പദ്‌വ്യവസ്ഥ വർഗ്ഗം:ഇന്ത്യയുടെ കേന്ദ്രബജറ്റ്
ദിലീപ് കുമാർ ഗാംഗുലി
ഒരു ഇന്ത്യൻ ന്യൂറോ ഫിസിയോളജിസ്റ്റ്, ന്യൂറോഫാർമക്കോളജിസ്റ്റ്, ഫാർമക്കോളജി ആൻഡ് എക്സ്പിരിമെന്റൽ തെറാപ്പിറ്റിക്സ് വകുപ്പിന്റെ മുൻ മേധാവി, ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി ഡയറക്ടർ എന്നീ സ്ഥാനങ്ങൾ വഹിച്ച ഒരു ശാസ്ത്രകാരനാണ് ദിലീപ് കുമാർ ഗാംഗുലി (ജനനം 1940). പശ്ചിമ ബംഗാളിലെ കൊൽക്കത്തയിൽ 1940 ജനുവരി 4 ന് ജനിച്ച അദ്ദേഹം പാർക്കിൻസോണിസത്തെക്കുറിച്ചുള്ള ഗവേഹ്സ്ണങ്ങൾ കൂടാതെ ഇന്ത്യയിൽ ന്യൂറോഫാർമക്കോളജിക്കൽ പഠനങ്ങൾ പ്രോത്സാഹിപ്പിക്കുന്നതിനുള്ള ശ്രമങ്ങൾ നടത്തിയ വ്യക്തിയാണ്. അദ്ദേഹത്തിന്റെ ഗവേഷണങ്ങൾ അവലോകനം ചെയ്ത ഓരോ ജേണലുകളിലെയും നിരവധി ലേഖനങ്ങളുടെ വഴി രേഖപ്പെടുത്തിയിട്ടുണ്ട്. കൂടാതെ അദ്ദേഹം മറ്റുള്ളവർ പ്രസിദ്ധീകരിച്ച പുസ്തകങ്ങൾ അധ്യായങ്ങൾ സംഭാവന ചെയ്തു തന്റെ സൃഷ്ടി പലഗവേഷകരും ഉദ്ധരിച്ചിട്ടുണ്ട്. ഇന്ത്യൻ അക്കാദമി ഓഫ് ന്യൂറോ സയൻസസിന്റെ സ്ഥാപക ഫെലോ ആയ അദ്ദേഹം അതിന്റെ വൈസ് പ്രസിഡന്റായി സേവനമനുഷ്ഠിച്ചിട്ടുണ്ട്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി. 1985 ൽ മെഡിക്കൽ സയൻസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1940-ൽ ജനിച്ചവർ
കേരളത്തിലെ ജാഥകൾ
കേരളത്തിൽ എല്ലാ തരം സംഘടനകളും ജാഥകൾ സംഘടിപ്പിക്കാറുണ്ട്. ചിലപ്പോൾ ഇത് സംസ്ഥാനം മുഴുവൻ ദിവസങ്ങളോളം നീളുന്ന രീതിയിലും ആഘോഷിക്കാറുണ്ട്.
കേരളരക്ഷാ മാർച്ച്
2014-ലെ ലോകസഭാ തെരെഞ്ഞെടുപ്പിന് മുന്നോടിയായി ഇന്ത്യയിലെ ദേശീയ പാർടിയായ സി.പി.ഐ. (എം)-ന്റെ  കേരള സംസ്ഥാന ഘടകം, മതനിരപേക്ഷ ഇന്ത്യ – വികസിത കേരളം എന്ന മുദ്രാവാക്യം ഉയർത്തി കൊണ്ട് 2014 ഫെബ്രുവരി 1 മുതൽ 26 വരെ നടത്തുന്ന ജാഥയാണ് കേരളരക്ഷാ മാർച്ച്. .
കേരള സംസ്ഥാനത്തിലെ 140 നിയമസഭാ മണ്ഡലങ്ങളിലെ 126 കേന്ദ്രങ്ങളിൽ കൂടി കേരള രക്ഷാ മാർച്ച് കടന്നു പോകുന്നുണ്ട്.